qundao/data-zh-poetry huggingface dataset:
中秋后一日雪湖偕乃弟絅之见过澄霁胜常叠前韵纪胜
作者：谢迁
朝代：明

昨朝重翳孤成约，今夜澄辉惬素怀。万顷玻璃㴠桂窟，九霄沆？洗茅斋。山间胜绝尘埃净，座上清真伯仲偕。老兴婆娑殊不浅，夜深蹑屐上悬崖。昨雨今晴浑莫定，山深林密好开怀。遏云声度霓裳曲，近水光摇画舫斋。千古月华今夕胜，百年心赏几人偕。怪来坐久衣裳湿，竹露因风堕翠崖。
中秋后一日雪湖偕乃弟絅之见过澄霁胜常叠前韵纪胜·其一
作者：谢迁
朝代：明

昨朝重翳孤成约，今夜澄辉惬素怀。万顷玻璃㴠桂窟，九霄沆？洗茅斋。山间胜绝尘埃净，座上清真伯仲偕。老兴婆娑殊不浅，夜深蹑屐上悬崖。
中秋后一日雪湖偕乃弟絅之见过澄霁胜常叠前韵纪胜·其一
作者：谢迁
朝代：明
体裁：七言律诗

昨朝重翳孤成约，今夜澄辉惬素怀。万顷玻璃涵桂窟，九霄沆�洗茅斋。山间胜绝尘埃净，座上清真伯仲偕。老兴婆娑殊不浅，夜深蹑屐上悬崖。
中秋后一日雪湖偕乃弟絅之见过澄霁胜常叠前韵纪胜·其二
作者：谢迁
朝代：明

昨雨今晴浑莫定，山深林密好开怀。遏云声度霓裳曲，近水光摇画舫斋。千古月华今夕胜，百年心赏几人偕。怪来坐久衣裳湿，竹露因风堕翠崖。
中秋晴霁已而风雨骤作次雪湖韵
作者：谢迁
朝代：明

散尽秋阴更晚晴，天公似亦解人情。广寒宫阙依然迥，近水楼台分外明。丹桂远移岩壑影，素娥虚度佩环声。青樽肯负今宵约，风月平分有旧盟。玩月山堂正喜晴，怪风吹雨忽无情。一尊倾倒初分夜，万壑阴森直到明。摧偃忍看禾稼色，怒号惊讶海潮声。来年预祷中秋节，莫更丰隆败我盟。
中秋晴霁已而风雨骤作次雪湖韵·其一
作者：谢迁
朝代：明

散尽秋阴更晚晴，天公似亦解人情。广寒宫阙依然迥，近水楼台分外明。丹桂远移岩壑影，素娥虚度佩环声。青樽肯负今宵约，风月平分有旧盟。
中秋晴霁已而风雨骤作次雪湖韵·其二
作者：谢迁
朝代：明

玩月山堂正喜晴，怪风吹雨忽无情。一尊倾倒初分夜，万壑阴森直到明。摧偃忍看禾稼色，怒号惊讶海潮声。来年预祷中秋节，莫更丰隆败我盟。
中秋玩月用潘南山韵二首酬雪湖
作者：谢迁
朝代：明

今昨何人觉是非，山间行乐漫随时。清辉万古中秋月，对影三人太白诗。香社旧传诸老会，嫦娥应笑独醒痴。好怀重订云湖约，短棹轻风两钓丝。一丰顿扫屡凶愁，社会仍同玩月游。山外戍楼宵柝静，湖边村落水亭幽。井梧影入轻风乱，岩桂香凝湛露浮。白酒易醒豪兴发，数声长啸海天秋。
中秋玩月用潘南山韵二首酬雪湖·其一
作者：谢迁
朝代：明

今昨何人觉是非，山间行乐漫随时。清辉万古中秋月，对影三人太白诗。香社旧传诸老会，嫦娥应笑独醒痴。好怀重订云湖约，短棹轻风两钓丝。
中秋玩月用潘南山韵二首酬雪湖·其二
作者：谢迁
朝代：明

一丰顿扫屡凶愁，社会仍同玩月游。山外戍楼宵柝静，湖边村落水亭幽。井梧影入轻风乱，岩桂香凝湛露浮。白酒易醒豪兴发，数声长啸海天秋。
中秋辱雪湖见怀次韵奉邀
作者：谢迁
朝代：明

綵霞飞尽碧天高，坐觉凉飔入鬓毛。暧暧村墟宜社会，棱棱秋气助诗豪。游鱼破浪依寒藻，驯鹿归柴饫野蒿。今夜月明须共赏，山间清景属吾曹。
中秋邀雪湖山庄玩月雨不至辱诗见贶次韵奉订前约
作者：谢迁
朝代：明

芳樽已办酬佳节，旧雨那堪长闷怀。望绝山阳虚命驾，坐忘颜巷独心斋。清欢正拟群贤集，嘉话终传二美偕。今夜光辉须胜昨，赓吟颙俟刻磨崖。
临流写怀仍前韵
作者：谢迁
朝代：明

迂愚自笑欲移山，身世悠悠醉梦间。苔径有尘风却扫，柴门无客昼长关。疏松偃处云横壑，宿鹭归时雪点湾。荏苒年光东逝水，临流怅望几时还。
习静二首
作者：谢迁
朝代：明

一尘不到水边亭，扫石焚香昼掩扃。方沼萍开鱼掉尾，高崖松动鹤梳翎。窗临绝涧涵虚白，山隔重湖送远青。更是晚来群动息，空庭仰卧数流星。古崖阴翳竹间藤，箕踞空堂枕曲肱。不耐尘容回俗客，独馀衰鬓愧禅僧。神游碧落虚乘鹤，兴到清漪试采菱。报道海田瓜又熟，满前真对玉壶冰。
习静二首·其一
作者：谢迁
朝代：明

一尘不到水边亭，扫石焚香昼掩扃。方沼萍开鱼掉尾，高崖松动鹤梳翎。窗临绝涧涵虚白，山隔重湖送远青。更是晚来群动息，空庭仰卧数流星。
习静二首·其二
作者：谢迁
朝代：明

古崖阴翳竹间藤，箕踞空堂枕曲肱。不耐尘容回俗客，独馀衰鬓愧禅僧。神游碧落虚乘鹤，兴到清漪试采菱。报道海田瓜又熟，满前真对玉壶冰。
乡同年武林郭敬之通判七十寿诗
作者：谢迁
朝代：明

莼鲈兴动蚤归田，阛阓逍遥讶地仙。鹤算正逢开寿域，鹿鸣犹记共宾筵。长生宴近端阳节，遗爱歌闻别驾贤。路隔江关空企渴，短章聊复寄勤惓。
二月廿日喜诸舅见过次帘山韵奉酬
作者：谢迁
朝代：明

春眠自爱病躯安，杏雨敲窗送晓寒。客应灯花先报喜，路冲泥淖不辞难。渭阳地远情逾厚，霜落尊空兴未阑。话到更深清不寐，笑看衰影耸吟肩。
五月初七日恭遇先帝忌辰不胜悲恸强成一律用写哀悰
作者：谢迁
朝代：明

翘首玄云暗鼎湖，馀生无路谒楸梧。忧深漆室心如醉，泪尽乌号眼欲枯。老病自惭孤末命，梦魂犹忆赞吁谟。黄扉残稿俱零落，无逸惟存旧献图。
五月初四日游永乐寺次联句韵呈同游冯雪湖魏邦直牧时庸诸君
作者：谢迁
朝代：明

乘兴聊同汗漫游，江边人诧谪仙舟。山围上刹昙花杳，地近中天颢气浮。镜水风流真未减，兰亭禊事合重修。坐来顿觉烦歊净，却讶松涛万壑秋。
五月十七日山庄避暑次韵答雪湖
作者：谢迁
朝代：明

兰亭怪底不成章，兴在溪流曲引觞。水竹旧居还老懒，盘餐雅会任清狂。陶潜适俗悲尘网，王绩逃名托醉乡。一曲沧浪归晚棹，荷风十里送新凉。
五月十二日与雪湖南山避暑山亭次联句韵二首
作者：谢迁
朝代：明

缃帘高捲北窗凉，茗椀时分石鼎香。水荇受风牵舞藻，路槐穿日间垂杨。清虚未必输三岛，笑饮何妨累十觞。野蔬山殽兼海错，不嫌粗粝待君尝。几席频移趁绿阴，倍因逃暑爱林深。偶逢白石堪投足，漫和沧浪惬洗心。绕屋桑麻迷远近，当筵瓜果任浮沉。及时行乐聊乘兴，却怪癯翁太苦吟。
五月十二日与雪湖南山避暑山亭次联句韵二首·其一
作者：谢迁
朝代：明

缃帘高捲北窗凉，茗椀时分石鼎香。水荇受风牵舞藻，路槐穿日间垂杨。清虚未必输三岛，笑饮何妨累十觞。野蔬山殽兼海错，不嫌粗粝待君尝。
五月十二日与雪湖南山避暑山亭次联句韵二首·其一
作者：谢迁
朝代：明
体裁：七言律诗

缃帘高捲北窗凉，茗碗时分石鼎香。水荇受风牵舞藻，路槐穿日间垂杨。清虚未必输三岛，笑饮何妨累十觞。野蔬山殽兼海错，不嫌粗粝待君尝。
五月十二日与雪湖南山避暑山亭次联句韵二首·其二
作者：谢迁
朝代：明

几席频移趁绿阴，倍因逃暑爱林深。偶逢白石堪投足，漫和沧浪惬洗心。绕屋桑麻迷远近，当筵瓜果任浮沉。及时行乐聊乘兴，却怪癯翁太苦吟。
京口遇乡人闻得曾孙喜而有作
作者：谢迁
朝代：明

人报丹山又一雏，客途尊酒足欢娱。传家敢谓多阴德，对镜无烦镊白须。归去庭前添玉树，閒来掌上弄明珠。郑公事业吾惭比，旧笏惟应付阿谟。偶逢乡曲话寒暄，报道兰阶雨露繁。林下旧游归一老，眼前新喜见曾孙。公卿知已惭先德，清白惟应遗后昆。囊底赐金供具足，閒情宁复问田园。
京口遇乡人闻得曾孙喜而有作·其一
作者：谢迁
朝代：明

人报丹山又一雏，客途尊酒足欢娱。传家敢谓多阴德，对镜无烦镊白须。归去庭前添玉树，閒来掌上弄明珠。郑公事业吾惭比，旧笏惟应付阿谟。
京口遇乡人闻得曾孙喜而有作·其二
作者：谢迁
朝代：明

偶逢乡曲话寒暄，报道兰阶雨露繁。林下旧游归一老，眼前新喜见曾孙。公卿知已惭先德，清白惟应遗后昆。囊底赐金供具足，閒情宁复问田园。
人日喜晴仍用前韵柬佩之
作者：谢迁
朝代：明

岁暮还家频苦雨，今朝忽霁喜占年。阳回泰运开天上，风送春声到耳边。知己漫成怡老会，养生方学悟真篇。晚来聊试登山屐，踏破青苔满路钱。
人日纪兴用前韵
作者：谢迁
朝代：明

旧氛都共雪消除，新岁宜人瑞应初。七日晴连元旦后，三阳泽布大寒馀。花栽春胜浓妆綵，梅落风檐乱点书。漫扫湖亭一登眺，海天云尽暮霞舒。
何提学粹夫见访
作者：谢迁
朝代：明

独掩衡门正养疴，秋郊宪节忽来过。多君古雅情如旧，愧我迂疏鬓已皤。是处英才沾化雨，平生直道任风波。一宵清话又成别，握手临岐可奈何。
佩之约会牛屯山庄雨不克赴辱诗见贶依韵答之
作者：谢迁
朝代：明

夜床欹枕到天明，客闷重随旧雨生。鸡黍真惭千里约，松楸未慰十年情。山中云满孤持赠，海上鸥閒迟结盟。明日携琴候萝径，已占钟鼓报新晴。
偶兴
作者：谢迁
朝代：明

曲径疏篱拥薜萝，晚风红落豆花多。南山夜半牛堪饭，东海门深雀自罗。遗恨未酬三顾宠，清商谁解五噫歌。漫将旧砚临池洗，莫遣馀生待墨磨。
元夕病中写怀
作者：谢迁
朝代：明

天上归来久杜门，生平心事与谁论。衰残伏枕还忧国，强起含饴且弄孙。元夕华灯喧里巷，新春淑气满乾坤。追思朋旧今无几，何日相过倒一樽。
元宵仍用前韵述怀
作者：谢迁
朝代：明

万事俱凭酒破除，独醒吾亦笑当初。归休岁月三宜后，笑傲乾坤一醉馀。旧社重寻怡老会，当途久付绝交书。赏心又届元宵节，独对青樽挹望舒。
元宵前一日见雪志喜用前韵呈雪湖
作者：谢迁
朝代：明

清晓墙梅雪满颠，暗香风度隔空怜。八荒气转初元夕，三白人占大有年。灯市光辉联巷陌，鸿泥踪迹遍原田。寻春有约须乘兴，莫遣粗豪俗驾先。
元宵后雨雪连绵闷坐怀雪湖
作者：谢迁
朝代：明

满天风雪倍春寒，兀坐怀人思渺漫。破帽蹇驴归杜甫，旧庐尘榻卧袁安。暮年暂觉知心少，新岁尤怜会面难。拟学王猷夜乘兴，孤舟蓑笠怯衰残。
元宵苦雨卧病闷甚节后复晴霁可喜病亦稍退辄复用前韵自述
作者：谢迁
朝代：明

闷过元宵顿觉除，残筵却是赏灯初。楼台月破寒云尽，村巷泥乾宿雨馀。小学再宽儿节假，病乡那废古方书。金莲殊遇能忘得，忧国深怀苦未舒。
元旦纪兴次雪湖韵
作者：谢迁
朝代：明

郊居忽漫入新年，老去襟怀益澹然。三岛晴霞濒海曙，一犁春雨傍湖田。村醪献寿聊相慰，野服迎宾取自便。独奈沉阴妨贺辙，愿瞻旭日丽中天。
再叠前韵二首答雪湖
作者：谢迁
朝代：明

湖头新涨拍天时，万口同声互出奇。硬语如闻独乐乐，微生容有不平私。松涛杂雨翻空远，池草经春入梦迟。寥落水乡人境别，且凭鼓吹代催诗。好音过耳及春时，直突声喧也献奇。居向水安如遁迹，鸣从天假岂营私。弄晴羞逐莺簧巧，出土宁同蚓窍迟。何幸遭逢归品第，斗鸡须藉孟韩诗。
再叠前韵二首答雪湖·其一
作者：谢迁
朝代：明

湖头新涨拍天时，万口同声互出奇。硬语如闻独乐乐，微生容有不平私。松涛杂雨翻空远，池草经春入梦迟。寥落水乡人境别，且凭鼓吹代催诗。
再叠前韵二首答雪湖·其二
作者：谢迁
朝代：明

好音过耳及春时，直突声喧也献奇。居向水安如遁迹，鸣从天假岂营私。弄晴羞逐莺簧巧，出土宁同蚓窍迟。何幸遭逢归品第，斗鸡须藉孟韩诗。
再叠前韵写怀
作者：谢迁
朝代：明

静中观物悟乘除，蚤向山间赋遂初。岁纪不知成老大，生涯安用慕嬴馀。支持门户承先训，劝课儿童理旧书。至乐底须歌鼓吹，春来长日笑颜舒。
再叠前韵酬雪湖
作者：谢迁
朝代：明

少陵有诗驱疟鬼，公诗亦合传万人。病眸真与缄并启，笑口不知杯几巡。西郊停云树杳霭，东篱采菊山嶙峋。芙蓉炤水秋未老，濯缨还共沧浪滨。
再叠前韵酬雪湖
作者：谢迁
朝代：明

邻蝶过墙忽复还，杖藜吾亦憩花间。新篁倚石通幽径，宿鹭窥鱼占浅湾。对景乍疑春事蚤，玩芳真爱老身閒。郢中清唱仍须和，颇奈癯翁韵险艰。
再和瑞莲一首
作者：谢迁
朝代：明

荷花深护使君衙，瑞应骈头十丈花。雅致胜邀君子爱，清芬兼称幕宾嘉。双金炬出蓬壶境，二华峰移舜水涯。麦秀两岐同一颂，田家有酒亦频赊。
再和罗峰先生宸韵一首
作者：谢迁
朝代：明

同方志乃合，倾盖即相亲。江乡素寥阔，何幸联奉宸。君才本经世，圣主方得臣。事久论乃定，道在志亦伸。汇征萃贤俊，济济素丝纯。衰残已无用，念虑惟乞身。丘壑自安分，敢谓席上珍。惟应扬圣化，去慰遐方民。
再次韵约佩之
作者：谢迁
朝代：明

狂客归舟恋四明，鉴湖春水应时生。澄波万顷原无价，霖雨弥旬似有情。放浪形骸娱晚景，平分风月记前盟。剡溪雪棹犹乘兴，檐鹊朝来已报晴。
再游牛屯山庄和联句韵答雪湖
作者：谢迁
朝代：明

碧山归共太平年，香社风流到海边。春入林间无数笋，雨馀树杪几重泉。烟霞怡老真成趣，农圃求师不吝传。相隔高冈才咫尺，路通尤觉往来便。
再用前韵赠陆良弼太守
作者：谢迁
朝代：明

文采风流羡陆云，江东家世共知闻。乔松挺壑难为用，孤鹤凌空自不群。碧水丹山方有约，虎符龙节又新分。师门事业吾惭负，临别丁宁说致君。
再用留别韵写怀一首寄西涯
作者：谢迁
朝代：明

扁舟随处漫垂纶，萧散元非楚逐臣。回首云霄惭负国，惊心岁月奈催人。夕阳影入汀洲远，秋雨凉生枕簟新。为爱芙蓉思涉采，江波渺渺忘通津。
再酬雪湖叠前韵三首
作者：谢迁
朝代：明

谢却门前问字船，北窗长日枕书眠。支颐漫看云归岫，散发高歌月在天。留客可无醒酒石，乞身原有种瓜田。衰颜那得青精饭，秉烛相看一惘然。蚤学鸱夷理钓船，波心长对白鸥眠。移山笑我愚成谷，鍊石凭谁妙补天。云外辘轳新甃井，雨中袯襫上平田。寻常文会输真率，野蔌山殽漫杂然。往来轻便两湖船，修竹轩窗对榻眠。夙喜投閒归洛社，老宜安分乐尧天。依稀景物新蓬岛，牢落生涯旧石田。更约秋篱同采菊，见南山处思悠然。
再酬雪湖叠前韵三首·其一
作者：谢迁
朝代：明

谢却门前问字船，北窗长日枕书眠。支颐漫看云归岫，散发高歌月在天。留客可无醒酒石，乞身原有种瓜田。衰颜那得青精饭，秉烛相看一惘然。
再酬雪湖叠前韵三首·其三
作者：谢迁
朝代：明

往来轻便两湖船，修竹轩窗对榻眠。夙喜投閒归洛社，老宜安分乐尧天。依稀景物新蓬岛，牢落生涯旧石田。更约秋篱同采菊，见南山处思悠然。
再酬雪湖叠前韵三首·其二
作者：谢迁
朝代：明

蚤学鸱夷理钓船，波心长对白鸥眠。移山笑我愚成谷，鍊石凭谁妙补天。云外辘轳新甃井，雨中袯襫上平田。寻常文会输真率，野蔌山殽漫杂然。
再酬雪湖叠前韵二首
作者：谢迁
朝代：明

湖山待我乐馀年，谁信人间别有天。话止桑麻怜野老，食须烟火愧云仙。崇冈峻岭经行遍，竹几蒲团对坐便。懒兴为君勾引动，短章时复博长篇。漫向新年问旧年，衰荣分定总由天。五湖舟远归狂客，斗酒筵长对谪仙。身外浮名群念息，淡中真趣两心便。风情惟有诗逋在，才入春来又几篇。
再酬雪湖叠前韵二首·其一
作者：谢迁
朝代：明

湖山待我乐馀年，谁信人间别有天。话止桑麻怜野老，食须烟火愧云仙。崇冈峻岭经行遍，竹几蒲团对坐便。懒兴为君勾引动，短章时复博长篇。
再酬雪湖叠前韵二首·其二
作者：谢迁
朝代：明

漫向新年问旧年，衰荣分定总由天。五湖舟远归狂客，斗酒筵长对谪仙。身外浮名群念息，淡中真趣两心便。风情惟有诗逋在，才入春来又几篇。
再酬雪湖用前韵四首
作者：谢迁
朝代：明

芳辰何啻直千金，残菊犹堪动醉吟。风逗石泉声碎落，云开岩壁势平临。茱萸沜炤莲塘静，薜荔墙通竹径深。好景天留娱老眼，短筇长屐漫追寻。东篱采采胜黄金，满袖寒香坐对吟。地拥烟霞长作主，山围雉堞旧名临。尊前岸帻风光好，林外停车节候深。醉卧松阴忽惊觉，悬崖倒影落千寻。晚霞晴景炫流金，馀兴犹成采菊吟。石磴崎岖攀更上，溪流清浅坐仍临。门缘客扫情如故，酒挟诗狂量亦深。怅忆南山元入社，比来何事费招寻。菊圃离披满地金，餐英漫作楚累吟。山坳古路岚光断，屋角危峰昼影临。旅雁将芦凌汉远，游鱼在藻乐池深。眼前风景皆诗料，佳句时来不费寻。
再酬雪湖用前韵四首·其一
作者：谢迁
朝代：明

芳辰何啻直千金，残菊犹堪动醉吟。风逗石泉声碎落，云开岩壁势平临。茱萸沜炤莲塘静，薜荔墙通竹径深。好景天留娱老眼，短筇长屐漫追寻。
再酬雪湖用前韵四首·其三
作者：谢迁
朝代：明

晚霞晴景炫流金，馀兴犹成采菊吟。石磴崎岖攀更上，溪流清浅坐仍临。门缘客扫情如故，酒挟诗狂量亦深。怅忆南山元入社，比来何事费招寻。
再酬雪湖用前韵四首·其二
作者：谢迁
朝代：明

东篱采采胜黄金，满袖寒香坐对吟。地拥烟霞长作主，山围雉堞旧名临。尊前岸帻风光好，林外停车节候深。醉卧松阴忽惊觉，悬崖倒影落千寻。
再酬雪湖用前韵四首·其四
作者：谢迁
朝代：明

菊圃离披满地金，餐英漫作楚累吟。山坳古路岚光断，屋角危峰昼影临。旅雁将芦凌汉远，游鱼在藻乐池深。眼前风景皆诗料，佳句时来不费寻。
再酬雪湖见过仍前韵五首
作者：谢迁
朝代：明

诗怀强半在湖船，云影山光伴独眠。豹变正须斑隐雾，鹏栖安用翼垂天。松风遥度惊秋壑，梅雨迟通庆晚田。忽报西冈来款段，足音空谷正跫然。会心时共弄渔船，君去宁嗔我醉眠。曲径莓苔荒宿雨，洞门梧竹失炎天。延年剩有烧丹灶，抱璞能无种玉田。今夕不须重秉烛，坐看明月两醒然。收拾鱼竿且泊船，归来一犬枕阶眠。画栏影转帘垂地，仙笛声高鹤在天。投赠未酬青玉案，从游还傍紫芝田。静中真趣忘言久，坐对云山两嗒然。谁家箫鼓闹湖船，人自酣歌我自眠。苍狗变时云作雨，老龙腾处树参天。草坡归犊皆诗料，竹院逢僧岂福田。每为濯缨兼濯足，沧浪一曲思泠然。风满高林月满船，巷深鸡犬不惊眠。寻常草阁宁无地，咫尺蓬壶别有天。清话半空霏玉屑，红光一点烛丹田。韵非适俗兼衰老，却喜樊笼返自然。
再酬雪湖见过仍前韵五首·其一
作者：谢迁
朝代：明

诗怀强半在湖船，云影山光伴独眠。豹变正须斑隐雾，鹏栖安用翼垂天。松风遥度惊秋壑，梅雨迟通庆晚田。忽报西冈来款段，足音空谷正跫然。
再酬雪湖见过仍前韵五首·其三
作者：谢迁
朝代：明

收拾鱼竿且泊船，归来一犬枕阶眠。画栏影转帘垂地，仙笛声高鹤在天。投赠未酬青玉案，从游还傍紫芝田。静中真趣忘言久，坐对云山两嗒然。
再酬雪湖见过仍前韵五首·其二
作者：谢迁
朝代：明

会心时共弄渔船，君去宁嗔我醉眠。曲径莓苔荒宿雨，洞门梧竹失炎天。延年剩有烧丹灶，抱璞能无种玉田。今夕不须重秉烛，坐看明月两醒然。
再酬雪湖见过仍前韵五首·其五
作者：谢迁
朝代：明

风满高林月满船，巷深鸡犬不惊眠。寻常草阁宁无地，咫尺蓬壶别有天。清话半空霏玉屑，红光一点烛丹田。韵非适俗兼衰老，却喜樊笼返自然。
再酬雪湖见过仍前韵五首·其四
作者：谢迁
朝代：明

谁家箫鼓闹湖船，人自酣歌我自眠。苍狗变时云作雨，老龙腾处树参天。草坡归犊皆诗料，竹院逢僧岂福田。每为濯缨兼濯足，沧浪一曲思泠然。
农歌
作者：谢迁
朝代：明

荦确声频叹桔槔，农歌几处竞啾嘈。力勤总为旱来苦，响答遥闻夜转高。俚语乡音皆入调，炎风烈日敢忘劳。康衢击壤风寥邈，漫采新腔续楚骚。
冬仲雪湖过我山庄用前韵纪兴漫次一律奉酬
作者：谢迁
朝代：明

虚窗晴影竹筛金，清坐閒翁对榻吟。天外霞随孤鹜远，地中雷动一阳临。披云高步仙坛迥，竟日冥搜古洞深。胜事与公方自得，却嗔俗驾蓦来寻。
冬日过山庄感兴二首
作者：谢迁
朝代：明

山居寡人事，初冬风日佳。霜林斗红叶，时复堕空阶。兴至不自懒，策杖临水涯。潜鱼或在渚，寒藻舞沿洄。逝川渺东注，眷然兴我怀。坐久无与语，兴尽还归来。人生固有涯，胡为苦形役。晚岁赋归与，林间数椽屋。紫芝晔春荣，白云满空谷。怡云更采芝，泮涣吾自足。易理永垂训，所贵不远复。白日坐来暮，且向山中宿。
冬日过山庄感兴二首·其一
作者：谢迁
朝代：明

山居寡人事，初冬风日佳。霜林斗红叶，时复堕空阶。兴至不自懒，策杖临水涯。潜鱼或在渚，寒藻舞沿洄。逝川渺东注，眷然兴我怀。坐久无与语，兴尽还归来。
冬日过山庄感兴二首·其二
作者：谢迁
朝代：明

人生固有涯，胡为苦形役。晚岁赋归与，林间数椽屋。紫芝晔春荣，白云满空谷。怡云更采芝，泮涣吾自足。易理永垂训，所贵不远复。白日坐来暮，且向山中宿。
冯公夙勤业雅志存孔周高才不获展皮里馀阳秋归来守衡茅心田尽平畴世人知者寡苍天亦知否食报谅在后卒岁仍优游
作者：谢迁
朝代：明

南华发高论，吾昔闻庄周。朝菌无晦朔，灵椿八千秋。尘世一梦幻，彭殇杳难畴。达生贵及蚤，君已洞此否。往者亦已矣，且复同欢游。
初出城怀李西涯
作者：谢迁
朝代：明

乞身归去荷温纶，当宁深仁念旧臣。犬马力疲徒恋主，金兰谊重更怀人。乡心已负青山久，客路真惭白发新。犹幸潞河冰未合，匆匆解䌫问前津。
初出城怀李西涯
作者：谢迁
朝代：明
体裁：七言律诗

乞身归去荷温纶，当宁深仁念旧臣。犬马力疲徒恋主，金兰谊重更怀人。乡心已负青山久，客路真惭白发新。犹幸潞河冰未合，匆匆解缆问前津。
别石崖弟方伯
作者：谢迁
朝代：明

弟南兄北念分携，怪底杨朱泣路岐。潦水微茫烟树杳，海天寥廓雁书迟。严程未数忧先集，殊遇难酬力已疲。何日归来遂初愿，一堂欢笑叶埙篪。
励学示贞五弟秀才
作者：谢迁
朝代：明

学也本谋道，闻道若发蒙。孰云苟佔毕，而以图自奉。往圣有明训，人心如谷种。敷菑贵勤力，不勤乃芜茸。末学更纷纭，颊舌徒泉涌。成功惟静专，一静制群动。吾弟纯笃资，抱璞知所重。科第事抑末，云衢尚修永。三北岂真怯，一鼓有馀勇。下帷仍绝编，沉潜对周孔。
北轩小饮次陈德孚韵二绝
作者：谢迁
朝代：明

嫩绿园林雨后天，漫开花坞会群仙。落红不遣家童扫，留取馀香荐客筵。松醪春溅玉缸香，喜洽亲朋笑满堂。山雨似知留客意，檐前向晚送微凉。
北轩小饮次陈德孚韵二绝·其一
作者：谢迁
朝代：明

嫩绿园林雨后天，漫开花坞会群仙。落红不遣家童扫，留取馀香荐客筵。
北轩小饮次陈德孚韵二绝·其二
作者：谢迁
朝代：明

松醪春溅玉缸香，喜洽亲朋笑满堂。山雨似知留客意，檐前向晚送微凉。
十月三日会冯雪湖潘南山于牛屯山庄夜宿次联句韵三首
作者：谢迁
朝代：明

山前款段踏霜来，一笑迎门望眼开。会老纡徐重负约，登高强健尚能陪。鬓随年改缘多病，志与时乖愧不才。谩向空林叹摇落，寒香伫看绕亭梅。溪头坐对夕阳明，风叶随人似有情。松菊未荒归老地，鹭鸥曾结洗心盟。潭凝潦水连天碧，山抹晴岚隐树平。邻叟好怀晨馈鲤，浊醪呼取尽馀觥。风珰入夜杂松涛，旋摘佳蔬荐白醪。林下胜游重结社，灯前衰影旧同袍。月明野渡渔歌杳，露落孤桐鹤唳高。酒醒山堂尘虑寂，熟眠不遣梦䰟劳。
十月三日会冯雪湖潘南山于牛屯山庄夜宿次联句韵三首·其一
作者：谢迁
朝代：明

山前款段踏霜来，一笑迎门望眼开。会老纡徐重负约，登高强健尚能陪。鬓随年改缘多病，志与时乖愧不才。谩向空林叹摇落，寒香伫看绕亭梅。
十月三日会冯雪湖潘南山于牛屯山庄夜宿次联句韵三首·其三
作者：谢迁
朝代：明

风珰入夜杂松涛，旋摘佳蔬荐白醪。林下胜游重结社，灯前衰影旧同袍。月明野渡渔歌杳，露落孤桐鹤唳高。酒醒山堂尘虑寂，熟眠不遣梦䰟劳。
十月三日会冯雪湖潘南山于牛屯山庄夜宿次联句韵三首·其三
作者：谢迁
朝代：明
体裁：七言律诗

风珰入夜杂松涛，旋摘佳蔬荐白醪。林下胜游重结社，灯前衰影旧同袍。月明野渡渔歌杳，露落孤桐鹤唳高。酒醒山堂尘虑寂，熟眠不遣梦魂劳。
十月三日会冯雪湖潘南山于牛屯山庄夜宿次联句韵三首·其二
作者：谢迁
朝代：明

溪头坐对夕阳明，风叶随人似有情。松菊未荒归老地，鹭鸥曾结洗心盟。潭凝潦水连天碧，山抹晴岚隐树平。邻叟好怀晨馈鲤，浊醪呼取尽馀觥。
十月十八日雪湖诞辰乃郎告归称寿附呈一律
作者：谢迁
朝代：明

灯窗业进爱贤郎，又喜趋庭捧寿觞。千丈雪松方挺秀，一枝玉树剩含芳。高门奕世春常满，化国经冬日正长。我欲登堂陪晏乐，恐妨东道和歌忙。
南旺湖
作者：谢迁
朝代：明

南旺湖通黑马沟，济南汶北两分流。渊源直是徂徕出，真重前人为国谋。南北关河总会通，泉流分济恰当中。供输坐免鲸波险，千载洪图仰太宗。舳舻衔尾转储胥，闸溜垂虹接漕渠。庙食龙王亦何事，可怜湮没宋尚书。湖水经秋分外清，顺风南下片帆轻。寻源不尽平生兴，翘首莱芜咏濯缨。
南旺湖·其一
作者：谢迁
朝代：明

南旺湖通黑马沟，济南汶北两分流。渊源直是徂徕出，真重前人为国谋。
南旺湖·其三
作者：谢迁
朝代：明

舳舻衔尾转储胥，闸溜垂虹接漕渠。庙食龙王亦何事，可怜湮没宋尚书。
南旺湖·其二
作者：谢迁
朝代：明

南北关河总会通，泉流分济恰当中。供输坐免鲸波险，千载洪图仰太宗。
南旺湖·其四
作者：谢迁
朝代：明

湖水经秋分外清，顺风南下片帆轻。寻源不尽平生兴，翘首莱芜咏濯缨。
南溪为徐望之作其人善小儿医
作者：谢迁
朝代：明

南溪真趣更如何，四面峰峦拥翠螺。径藓雨深妨采药，屋茅风破漫牵萝。闭门弦诵知音少，插架方书活幼多。老兴寻幽殊不浅，蓝舆特许为君过。
又和两峰怀湖亭之作
作者：谢迁
朝代：明

西湖胜景浩无边，湖上高亭远近瞻。两岸惠风莺织柳，半窗晴旭燕窥帘。波光耀日浮金鲤，潭影涵虚倒玉蟾。记得楼船登眺处，养花天气雨廉纤。
又和方桥道中见怀之作用前韵
作者：谢迁
朝代：明

方桥徙步记当年，今日经过一怆然。老去杜门深避俗，閒来命驾偶随缘。乘桴嗤我从浮海，鍊石凭谁诧补天。邂逅行窝仍一笑，联床剪烛话心便。
又和炯之哭母之作仍前韵
作者：谢迁
朝代：明

流年三十又加三，禄养心违痛负惭。风木夜添乌鸟恨，门墙人废蓼莪谈。孝思渐觉馀龄短，封诰重孤沛泽覃。旧感为君增百倍，不知清泪湿衣衫。背萱憔悴乍逢春，旧恨知君与岁新。时序倏更钻燧火，阳和如慰寝苫人。显扬志远终移孝，菑穫功深不患贫。况是德门流庆泽，未须号泣上呼旻。
又和炯之哭母之作仍前韵·其一
作者：谢迁
朝代：明

流年三十又加三，禄养心违痛负惭。风木夜添乌鸟恨，门墙人废蓼莪谈。孝思渐觉馀龄短，封诰重孤沛泽覃。旧感为君增百倍，不知清泪湿衣衫。
又和炯之哭母之作仍前韵·其二
作者：谢迁
朝代：明

背萱憔悴乍逢春，旧恨知君与岁新。时序倏更钻燧火，阳和如慰寝苫人。显扬志远终移孝，菑穫功深不患贫。况是德门流庆泽，未须号泣上呼旻。
又和登龙泉绝顶一首
作者：谢迁
朝代：明

迤逦蟠龙接秘图，雨中台殿昼模糊。神仙胜境馀三岛，狂客归舟任五湖。地近东冥先见日，树连南郭晚栖乌。高轩过处人争讶，一片冰清炤玉壶。
又和罗峰郊坛一首
作者：谢迁
朝代：明

路入青云凌紫阁，调高白雪擅骚坛。耄年何幸从公后，蹇步追趋更觉难。
又用雪湖韵写怀一首
作者：谢迁
朝代：明

悬崖欲断青溪过，石上高眠醒来坐。泉声到处玉琮琤，举觞不用笙簧佐。人言佳境欠茅亭，紫翠中间著一个。个中适趣仅容膝，傲睨乾坤不知大。曲径斜通花木深，虚窗洞启烟岚破。暗香疏影月中梅，玉液琼浆雨馀蔗。时呼野鹤上轩除，旋摘园蔬荐宾斝。秋来丰乐如有期，老去宜休信多暇。高文宁愧北山移，清唱聊随东郭和。牛屯牧处芳草多，旧日生涯未容惰。如今亭上望牛屯，蓑笠无劳雨中荷。
叠前韵
作者：谢迁
朝代：明

村居腊尽未知年，忽见梅花一惘然。高咏尚馀东阁兴，幽期不负北山缘。香凝夜壑留残雪，影落寒潭炤远天。漫论调羹须结实，乾坤清气久相便。
叠前韵答雪湖
作者：谢迁
朝代：明

浮云变态眼前过，曲肱昼眠伸脚坐。许身翻笑平生愚，济时欲跂商周佐。十年纶阁误遭逢，百技无能空一个。乞骸幸遂归田园，种种颠毛成老大。海乡荒僻乏温汤，六月中旬瓜始破。葡萄带雨亦垂垂，色映明珠浆比蔗。适意聊充席上珍，荐客还倾掌中斝。献芹率尔嗤野人，咏物知公有馀暇。村柈粗粝劳品题，一唱朱弦况三和。凉州苟得真可羞，东陵自锄吾敢惰。清狂更诧农圃师，细雨长镵时复荷。
叠前韵答雪湖
作者：谢迁
朝代：明

莺啼蝉噪各乘时，属耳春蛙亦好奇。车辙怒当矜尔勇，鱼池争聚许谁私。骤随山雨惊雷急，缓共村鸡送晓迟。心与地偏喧更寂，灯前呼纸漫裁诗。
叠前韵酬雪湖
作者：谢迁
朝代：明

两湖流水接天清，十里湖堤入望平。诗札往还如索债，岁华更代总忘情。酒须家酿多栽秫，果杂村柈或荐橙。石鼎一篇殊未巳，春宵灯烛待弥明。
叠前韵酬雪湖
作者：谢迁
朝代：明

幽居何地可消閒，爱护龙孙每在山。凌乱锦绷疑入画，参差簪笔俨分班。封君千户真堪等，医俗单方永不刊。剩欲留公参玉版，鹧鸪声急又催还。
叠前韵酬雪湖
作者：谢迁
朝代：明

短楫轻风午钓还，数声欸乃水云间。碧含香露桃千树，翠抹晴烟柳一湾。藉草醉眠芳径稳，临流坐对浴凫閒。探春直到山深处，自诧跻攀力未艰。
叠前韵酬雪湖
作者：谢迁
朝代：明

落落山斋此共君，秋高绝巘净朝曛。池鱼戏藻寒浮沫，野鹿衔花昼引群。坐向枫林真爱晚，卧当圭窦漫看云。个中风景原无价，方外浮名直几文。
叠前韵酬雪湖二首
作者：谢迁
朝代：明

青镜空添白发愁，喜逢佳节且同游。琼楼玉宇光初满，赤壁丹崖景倍幽。舞兴未阑嗔鹤睡，歌声忽动遏云浮。田家丰乐今真遂，更祝年年似此秋。手探月窟愧才非，遥挹清光尚及时。扫石焚香仍对酒，当筵击钵戏催诗。狂歌激烈那因醉，老兴婆娑恰似痴。自许素心同皓魄，玄黄变态漫悲丝。
叠前韵酬雪湖二首·其一
作者：谢迁
朝代：明

青镜空添白发愁，喜逢佳节且同游。琼楼玉宇光初满，赤壁丹崖景倍幽。舞兴未阑嗔鹤睡，歌声忽动遏云浮。田家丰乐今真遂，更祝年年似此秋。
叠前韵酬雪湖二首·其二
作者：谢迁
朝代：明

手探月窟愧才非，遥挹清光尚及时。扫石焚香仍对酒，当筵击钵戏催诗。狂歌激烈那因醉，老兴婆娑恰似痴。自许素心同皓魄，玄黄变态漫悲丝。
吕明府得子
作者：谢迁
朝代：明

兰芽新茁一枝馨，昨夜长庚讶倍明。百里仁风歌召父，二雏骨相羡徐卿。熊罴瑞协先春梦，桥梓芳传奕世名。借问何时汤饼会，欲观奇物试啼声。
吕梁阻风奉怀洪都宪年兄
作者：谢迁
朝代：明

望中云树两驰情，风雨连朝阻客程。使介远烦都宪节，交期不负岁寒盟。吕梁自昔开天险，禹贡如今赖地平。明日相逢成一笑，波涛过眼未须惊。
听琴联句赠允恭二尹
作者：谢迁
朝代：明

载鼓瑶琴见故情，相逢青眼倍分明。采芳正忆猗兰远，感旧尤怜别鹤清。流水高山千古意，玉壶冰壑一乡评。杏庄重结新莲社，岁晚频过不负盟。湖亭清昼水云深，风月幽怀托素琴。思远忽惊秋雁过，调高真讶海龙吟。红尘蚤识焦桐尾，皓首重闻大雅音。短句赠君惭白雪，悠然坐对碧山岑。
听琴联句赠允恭二尹·其一
作者：谢迁
朝代：明

载鼓瑶琴见故情，相逢青眼倍分明。采芳正忆猗兰远，感旧尤怜别鹤清。流水高山千古意，玉壶冰壑一乡评。杏庄重结新莲社，岁晚频过不负盟。
听琴联句赠允恭二尹·其二
作者：谢迁
朝代：明

湖亭清昼水云深，风月幽怀托素琴。思远忽惊秋雁过，调高真讶海龙吟。红尘蚤识焦桐尾，皓首重闻大雅音。短句赠君惭白雪，悠然坐对碧山岑。
听莺
作者：谢迁
朝代：明

长夏幽居睡起迟，绿阴何处啭黄鹂。尘针俗砭谁能识，斗酒双柑我自持。妙手只输摩诘画，高怀且和少陵诗。老来真得山林趣，谩说萧韶叶凤仪。
和两峰怀西湖之作
作者：谢迁
朝代：明

武林城西山绕湖，湖山曾驻南宋都。偏安风景已陈迹，只今一统归皇图。太平胜槩画图里，杨柳风轻杏花雨。苏堤虹卧联六桥，歌吹声中纷士女。孤山雪后寒梅香，岳坟愁怨啼黄鸯。湖山主人远分阃，两峰回首思茫茫。吾生久已辞金马，幽怀每在孤山下。湖船唱和待公归，我愿低头拜东野。
和冯炯之灯夕感怀用前韵
作者：谢迁
朝代：明

儿童两两复三三，奔走如狂也不惭。街火巷灯迎淑气，山歌野曲间乡谈。太平有象春光蚤，荒歉无虞圣化覃。老我闭门高卧稳，夜游仍恐露沾衫。万方民物正同春，元夕灯辉又一新。未许少年欺老者，须知古月炤今人。欢腾里巷时开泰，业在灯窗道济贫。犹子茕茕须寄语，好将苦志答穹旻。
和冯炯之灯夕感怀用前韵·其一
作者：谢迁
朝代：明

儿童两两复三三，奔走如狂也不惭。街火巷灯迎淑气，山歌野曲间乡谈。太平有象春光蚤，荒歉无虞圣化覃。老我闭门高卧稳，夜游仍恐露沾衫。
和冯炯之灯夕感怀用前韵·其二
作者：谢迁
朝代：明

万方民物正同春，元夕灯辉又一新。未许少年欺老者，须知古月炤今人。欢腾里巷时开泰，业在灯窗道济贫。犹子茕茕须寄语，好将苦志答穹旻。
和吴石山四首 其一 夏日偶成
作者：谢迁
朝代：明

一帘草色雨添青，高揖轩岐补难经。当午竹床眠正熟，隔林茶臼梦初醒。泉深丹井时分杓，云暗松溪漫采苓。我欲相从传秘诀，龙泉山顶结茅亭。
和吴石山四首 其三 杏庄避暑
作者：谢迁
朝代：明

湖庄寥廓众峰青，昼挹凉风夜数星。竹杖芒鞋溪上路，直阑横槛水边亭。榻常扫处书高枕，茶自煎时户反扃。闻道攒眉来入社，好音先慰北山灵。
和吴石山四首 其二 寓杭偶成
作者：谢迁
朝代：明

曾约相携上翠微，柳蜩忽变杏蜂飞。琴囊剑匣归须早，白雪阳春和更稀。苔衬屐痕通药圃，云移潭影上渔矶。悠悠世路真如梦，往事何劳问是非。
和吴石山四首 其四 湖山唱和
作者：谢迁
朝代：明

十里湖山著小庄，閒情聊复为诗忙。不辞罚数依金谷，忽遇知音倒锦囊。两屐漫寻芳径曲，一壶侧挂小车旁。有时梦入西堂夜，雨后春香草满塘。
和吴石山四首·夏日偶成
作者：谢迁
朝代：明

一帘草色雨添青，高揖轩岐补难经。当午竹床眠正熟，隔林茶臼梦初醒。泉深丹井时分杓，云暗松溪漫采苓。我欲相从传秘诀，龙泉山顶结茅亭。曾约相携上翠微，柳蜩忽变杏蜂飞。琴囊剑匣归须早，白雪阳春和更稀。苔衬屐痕通药圃，云移潭影上渔矶。悠悠世路真如梦，往事何劳问是非。湖庄寥廓众峰青，昼挹凉风夜数星。竹杖芒鞋溪上路，直阑横槛水边亭。榻常扫处书高枕，茶自煎时户反扃。闻道攒眉来入社，好音先慰北山灵。十里湖山著小庄，閒情聊复为诗忙。不辞罚数依金谷，忽遇知音倒锦囊。两屐漫寻芳径曲，一壶侧挂小车旁。有时梦入西堂夜，雨后春香草满塘。
和太医萧院判诗一首
作者：谢迁
朝代：明

久矣心灰不复然，京华重晤亦天缘。旧游落落凭谁语，往事悠悠祗自怜。药力可能回老倒，生涯何用问神仙。乞骸又喜承殊渥，归思苍忙旅雁前。
和山亭联句韵答雪湖
作者：谢迁
朝代：明

朝来爽气满西山，山下幽亭称我閒。落叶拥阶风扫却，飞花渡水鹿衔还。呼童剪棘通虚谷，引杖探泉过浅湾。醉后留题向深竹，笑看龙箨解新斑。
和御赐罗峰少保韵一章
作者：谢迁
朝代：明

明禋俨如在，祼献礼必亲。维兹孟春祀，鸣銮出严宸。骏奔蔼百辟，电瞩凝荩臣。持论秉一德，孝思赖以伸。精诚格九庙，万嘏天锡纯。腹心与手足，恩义真一身。维贤乃至宝，异瑞何足珍。喜起方赓歌，欢声同兆民。
和林待用都宪云庄二绝
作者：谢迁
朝代：明

生涯争似故园长，田有嘉禾树有桑。千顷白云山万叠，个中真是地仙乡。闻道云庄野兴长，山云飘渺接扶桑。素心愿结逍遥社，恨不移家共一乡。
和林待用都宪云庄二绝·其一
作者：谢迁
朝代：明

生涯争似故园长，田有嘉禾树有桑。千顷白云山万叠，个中真是地仙乡。
和林待用都宪云庄二绝·其二
作者：谢迁
朝代：明

闻道云庄野兴长，山云飘渺接扶桑。素心愿结逍遥社，恨不移家共一乡。
和潘南山山居秋怀
作者：谢迁
朝代：明

落叶萧萧拥暮林，个中行迹杳难寻。云连白石南山灿，雨急寒潮西涧深。苦思旋添新鬓雪，高怀轻撇旧腰金。秋光又到东篱菊，斗酒何当共醉吟。
和潘南山新春之作
作者：谢迁
朝代：明

崔巍黄道自天开，婉娩青阳蓦地来。冰泮河流鱼欲上，雪晴沙渚雁初回。行逢新岁虚增算，惭负先皇误育才。忧国寸衷殊未泯，愿看玉烛炤春台。
和答王守溪少傅
作者：谢迁
朝代：明

形影两不愧，独行胡徘徊。苦忆素心人，葭玉真相依。朱弦被疏越，不与俗韵谐。会聚安可常，离索良足怀。岐路啜杨泣，素丝成墨悲。尊酒对花饮，倚醉歌莫哀。拂拭金盘陀，壮心殊未摧。閒云偶出岫，薄暮还归来。青云几万里，渺渺双鸿飞。
和答王守溪少傅
作者：谢迁
朝代：明

陶翁乐天命，乘化复奚疑。乞身讵嫌蚤，孔戣知二宜。行乐偶兹游，荏苒岁何其。山林幸深密，久与俗驾辞。春池芳草生，秋菊白露滋。冥搜穷万汇，野兴随四时。金兰邈何许，望望长相思。
和答西涯见寄诸作致仕述怀韵
作者：谢迁
朝代：明

别时已怪雪盈颠，一别于今又八年。诏许具瞻归绿野，寿绥平格荷苍天。满门桃李兼新种，华国文章续旧编。遥想城西行乐地，平泉过雨正涓涓。梦里相逢喜欲颠，追随笑语似当年。幽怀方拟同寻壑，妙手俄闻辍补天。零落交游增旧慨，太平歌咏入新编。陶情剩有杯中物，肯向花前不尽涓。
和答西涯见寄诸作致仕述怀韵·其一
作者：谢迁
朝代：明

别时已怪雪盈颠，一别于今又八年。诏许具瞻归绿野，寿绥平格荷苍天。满门桃李兼新种，华国文章续旧编。遥想城西行乐地，平泉过雨正涓涓。
和答西涯见寄诸作致仕述怀韵·其二
作者：谢迁
朝代：明

梦里相逢喜欲颠，追随笑语似当年。幽怀方拟同寻壑，妙手俄闻辍补天。零落交游增旧慨，太平歌咏入新编。陶情剩有杯中物，肯向花前不尽涓。
和答陆静之太守二首
作者：谢迁
朝代：明

客怀十载系山阴，世路纷嚣不耐侵。道与志同宜结社，病随年至即投簪。乾坤俯仰皆陈迹，丘壑优游足赏心。见说兰亭旧风景，尚馀修竹茂成林。春雨初晴起晏眠，韶光凌乱逐吟鞭。软红尘土今无梦，晚翠林峦旧有缘。野渡潮平鱼艇集，杏村风煖酒旗悬。与君重订寻芳约，班白相随不偶然。
和答陆静之太守二首·其一
作者：谢迁
朝代：明

客怀十载系山阴，世路纷嚣不耐侵。道与志同宜结社，病随年至即投簪。乾坤俯仰皆陈迹，丘壑优游足赏心。见说兰亭旧风景，尚馀修竹茂成林。
和答陆静之太守二首·其二
作者：谢迁
朝代：明

春雨初晴起晏眠，韶光凌乱逐吟鞭。软红尘土今无梦，晚翠林峦旧有缘。野渡潮平鱼艇集，杏村风煖酒旗悬。与君重订寻芳约，班白相随不偶然。
和答雪湖见怀及述怀各二首
作者：谢迁
朝代：明

束发履宦途，妄意遵伊周。遭逢误明主，黾勉三十秋。乞骸赋归来，荒芜念田畴。所学期不负，此志终遂否。飘飘赤松子，聊复从之游。投簪事耕稼，菑畬夹道周。禾黍日以长，少昊将司秋。晨兴出门巷，杖策临西畴。俯首问童仆，场圃各具否。屡丰幸遂愿，社会寻旧游。
和答雪湖见怀及述怀各二首·其一
作者：谢迁
朝代：明

束发履宦途，妄意遵伊周。遭逢误明主，黾勉三十秋。乞骸赋归来，荒芜念田畴。所学期不负，此志终遂否。飘飘赤松子，聊复从之游。
和答雪湖见怀及述怀各二首·其二
作者：谢迁
朝代：明

投簪事耕稼，菑畬夹道周。禾黍日以长，少昊将司秋。晨兴出门巷，杖策临西畴。俯首问童仆，场圃各具否。屡丰幸遂愿，社会寻旧游。
和罗峰先生新春诗二首
作者：谢迁
朝代：明

太簇初回律，明堂恰祀春。微风来淑气，光霰浥轻尘。惠泽行多庆，丰占信有神。闾阎歌颂满，圣德与时新。生菜堆盘细，新醅溢瓮香。迎春先凤沼，退食总羔羊。宣赐真殊宠，官寮合对尝。素餐惭莫报，醉饱热中肠。
和罗峰先生新春诗二首·其一
作者：谢迁
朝代：明

太簇初回律，明堂恰祀春。微风来淑气，光霰浥轻尘。惠泽行多庆，丰占信有神。闾阎歌颂满，圣德与时新。
和罗峰先生新春诗二首·其二
作者：谢迁
朝代：明

生菜堆盘细，新醅溢瓮香。迎春先凤沼，退食总羔羊。宣赐真殊宠，官寮合对尝。素餐惭莫报，醉饱热中肠。
和罗峰郊坛一首
作者：谢迁
朝代：明

万世承祧归圣哲，一时匡弼备公孤。嘉谟入告君无忝，尸素优游独愧吾。
和罗峰郊坛韵
作者：谢迁
朝代：明

圆丘分献爵，平步上天梯。野阔旌旗拥，坛高象纬低。尘埃九陌净，干羽两阶齐。礼毕候回辇，虚窗听曙鸡。
和罗峰郊坛韵一首
作者：谢迁
朝代：明

馨香自古维明德，梦卜于今得异才。一代文章凌汉室，百年灵秀萃天台。内坛分献神应格，和气流通春正来。调燮付公须尽力，亦知泰运自天开。
和西涯新搆园亭韵二绝
作者：谢迁
朝代：明

独乐园深引趣长，江南有地亦宜桑。素衣不怕淄尘染，京洛相忘即故乡。诸葛当年算亦长，成都八百胜栽桑。南阳回首终遗恨，锦里祠堂是异乡。
和西涯新搆园亭韵二绝·其一
作者：谢迁
朝代：明

独乐园深引趣长，江南有地亦宜桑。素衣不怕淄尘染，京洛相忘即故乡。
和西涯新搆园亭韵二绝·其二
作者：谢迁
朝代：明

诸葛当年算亦长，成都八百胜栽桑。南阳回首终遗恨，锦里祠堂是异乡。
和邃翁庆成宴一首
作者：谢迁
朝代：明

九重更化正宵衣，舜日光华万国依。大祀既成初锡宴，群工不醉未容归。尘空紫陌元宵届，气转鸿钧下土晞。殿上鹓班忻接席，江湖翻恨久相违。
和邃翁老先生免朝志感一首
作者：谢迁
朝代：明

黄扉晤语真如梦，白首交盟尚未寒。宠礼独优公不忝，明良相际古来难。靖边策试腾空剑，华国文章点铁丹。宵旰于今忧正切，燮调须致万方安。
和邃翁郊坛斋次一首
作者：谢迁
朝代：明

礼重圆丘夜炳萧，斋宫旌旆四周遭。官阶何幸重联佩，契谊元同旧赐袍。扈从班衣仙跸迥，祼将步怯内坛高。上台绝唱谁能和，不独诗称一世豪。
和陈德孚见怀绝句五首
作者：谢迁
朝代：明

北窗人静日从容，卧看轻阴落涧松。剩欲与君同采药，万山深处白云重。拟凭大药驻衰容，蚤向山南植万松。未问茯苓今几许，眼前嬴得昼阴重。平生不耐抗尘容，兴在清溪石上松。却喜年来人事少，衡门昼掩底须重。数亩山居膝可容，老龙鳞甲手栽松。茅亭正在云深处，长夏阴阴紫翠重。面面溪山列秀容，鹿眠芳草鹤巢松。登临不倦时乘兴，直上云峰十二重。
和陈德孚见怀绝句五首·其一
作者：谢迁
朝代：明

北窗人静日从容，卧看轻阴落涧松。剩欲与君同采药，万山深处白云重。
和陈德孚见怀绝句五首·其三
作者：谢迁
朝代：明

平生不耐抗尘容，兴在清溪石上松。却喜年来人事少，衡门昼掩底须重。
和陈德孚见怀绝句五首·其二
作者：谢迁
朝代：明

拟凭大药驻衰容，蚤向山南植万松。未问茯苓今几许，眼前嬴得昼阴重。
和陈德孚见怀绝句五首·其五
作者：谢迁
朝代：明

面面溪山列秀容，鹿眠芳草鹤巢松。登临不倦时乘兴，直上云峰十二重。
和陈德孚见怀绝句五首·其四
作者：谢迁
朝代：明

数亩山居膝可容，老龙鳞甲手栽松。茅亭正在云深处，长夏阴阴紫翠重。
和除夕诗
作者：谢迁
朝代：明

大道今犹昔，青阳往复来。八荒归至治，万汇赖深培。天启重熙运，川惭巨济才。交修佩明训，寤寐敢忘哉。
和雪湖人日见怀
作者：谢迁
朝代：明

晓来群鹊绕檐前，报道今年胜去年。柳眼送青如有约，鬓丝添白岂无缘。桑田夜雨催星驾，诗礼家风习旧传。会待春深试春服，与君相伴浴沂川。
和雪湖元日纪兴
作者：谢迁
朝代：明

笑看儿孙绕膝前，满斟椒酒庆新年。任教白发持公道，久与红尘谢俗缘。野老平安山竹报，江春消息陇梅传。扁舟莫负寻芳约，万顷晴波足剡川。
和雪湖冬菊一首
作者：谢迁
朝代：明

寒径馀香满，疏帘倒影高。诗狂仍落帽，酒债拟偿袍。第品增新谱，餐英按古骚。同心不同赏，望眼为君劳。
和雪湖喜雨长句用旧韵
作者：谢迁
朝代：明

梦中惊闻雨来过，揽衣夜兴冠而坐。渴肠顿慰真如苏，檐声况有清风佐。黄童白叟竞喧呼，好怀岂直予一个。斡旋始信帝力存，沾濡何必雷声大。祁祁霢霂连三朝，风条不鸣块不破。向来酷旱将十旬，禾黍皆茅荼亦蔗。炎埃蔽空迷咫尺，掘井求泉论杯斝。桔槔密比徒尔忙，铚鏄高悬总成暇。喣沫可怜鱼尽枯，鸣垤终闻鹳相和。秋深场圃俱已空，雨后来牟岂容惰。殷勤杖策告乡邻，木柄长镵亟须荷。
和雪湖屏迹二首
作者：谢迁
朝代：明

林皋聊寄迹，瀛海久忘情。却老方频检，耽诗癖已成。晴山双屐稳，烟水一舟轻。日上眠犹熟，心閒梦亦清。谷口藤萝密，云间碓硙幽。萍开喜鱼跃，花褪怪莺流。自与青山约，谁因白发愁。閒身习成懒，君莫笑科头。
和雪湖屏迹二首·其一
作者：谢迁
朝代：明

林皋聊寄迹，瀛海久忘情。却老方频检，耽诗癖已成。晴山双屐稳，烟水一舟轻。日上眠犹熟，心閒梦亦清。
和雪湖屏迹二首·其二
作者：谢迁
朝代：明

谷口藤萝密，云间碓硙幽。萍开喜鱼跃，花褪怪莺流。自与青山约，谁因白发愁。閒身习成懒，君莫笑科头。
和雪湖山庄有怀
作者：谢迁
朝代：明

探春拟上最高峰，数日春寒意尚慵。阴壑流澌馀旧雪，湿云将影落疏松。人间元夕哗灯市，天外新晴报寺钟。选胜寻芳频有约，吟鞭到处愿追从。
和雪湖清明雨中见怀
作者：谢迁
朝代：明

白鹭群飞下泬寥，顶丝披雨乱飘萧。草生夜入池塘梦，麦秀朝闻里巷谣。吊古永怀寒食候，采芳欲上远山椒。湖头荇带牵新翠，分付舟人缓著篙。
和雪湖登高之作
作者：谢迁
朝代：明

秋入西山爽气回，欲酬佳节共登台。酒须客至方当熟，菊待诗催故晚开。星聚每烦占会老，时违端合赋归来。白头强健蒙天假，却笑星星负此杯。采芳寻胜步纡回，四面林峦百尺台。花下一尊仍对酌，竹间三径为谁开。南山晚色悠然见，北雁秋声蓦地来。忽忆楚骚增旧感，高歌激烈且停杯。
和雪湖登高之作·其一
作者：谢迁
朝代：明

秋入西山爽气回，欲酬佳节共登台。酒须客至方当熟，菊待诗催故晚开。星聚每烦占会老，时违端合赋归来。白头强健蒙天假，却笑星星负此杯。
和雪湖登高之作·其二
作者：谢迁
朝代：明

采芳寻胜步纡回，四面林峦百尺台。花下一尊仍对酌，竹间三径为谁开。南山晚色悠然见，北雁秋声蓦地来。忽忆楚骚增旧感，高歌激烈且停杯。
和雪湖观打鱼有感之作
作者：谢迁
朝代：明

雪湖渺渺通江津，湖波漭瀁光翻银。就中疑有蛟龙窟，沉潜岂复论纤鳞。亢阳经秋泽欲竭，海乡鱼工妙入神。长又密网倏来集，湖堤十里浮埃尘。渭滨老翁方鼓刀，旁观袖手双肩高。非熊不慕后车载，乾坤只恐名难逃。断金从来两心一，静里秋风爱萧瑟。湖山旧游更谁在，相伴渔樵莫相失。
和雪湖观笋之作
作者：谢迁
朝代：明

绿竹添孙伴我閒，鸣琴酌酒对青山。雷声骤解龙须箨，日色平临凤尾班。蒋径旧开宜直造，卫风雅和合重刊。硬差端不劳山谷，自喜田园蚤遂还。
和雪湖追忆史天瑞都宪并赠乃子鸾各一首
作者：谢迁
朝代：明

宿草泉台翳暝云，白杨萧瑟不堪闻。辽东鹤未归华表，冀北驺空忆旧群。当路多蝇知旋息，边疆有阃叹谁分。墨池清影俱陈迹，泪洒西风对此君。茂年奇气欲凌云，诗礼趋庭日饫闻。桂子传香真系籍，龙驹入驾定超群。青钱万选文俱中，白璧连城价已分。伫听春雷一声动，九原应复慰严君。
和雪湖追忆史天瑞都宪并赠乃子鸾各一首·其一
作者：谢迁
朝代：明

宿草泉台翳暝云，白杨萧瑟不堪闻。辽东鹤未归华表，冀北驺空忆旧群。当路多蝇知旋息，边疆有阃叹谁分。墨池清影俱陈迹，泪洒西风对此君。
和雪湖追忆史天瑞都宪并赠乃子鸾各一首·其二
作者：谢迁
朝代：明

茂年奇气欲凌云，诗礼趋庭日饫闻。桂子传香真系籍，龙驹入驾定超群。青钱万选文俱中，白璧连城价已分。伫听春雷一声动，九原应复慰严君。
和雪湖长至感兴
作者：谢迁
朝代：明

忽漫归田又一年，故乡风物总依然。履长自喜迎新庆，怡老惟应续旧缘。曝背南檐真负日，举头北极远瞻天。草深径路关重闭，疏拙生涯静独便。
和雪湖雪中见怀长句
作者：谢迁
朝代：明

澥天刚风吹霰雪，澥壖静昼潮声澈。远村烟树影明灭，寂寞江湖断鱼鳖。闭门缩首避寒冽，对酒高歌睡盂缺。念及疲癃心尚切，调燮当年惭就列。遭际风云敢容悦，旧隐归来山巀嵲。秋风门巷悬我辖，知己相逢怜久别。握手欢颜溢眉睫，王阳畏途轻九折。往事经心耳犹热，稽康有书交未绝。再续前盟忘蹇劣，岁寒来往两山窟。雪磴云崖自天设，橘中乐事龙缟袜，卒岁优游共丹穴。
和雪湖题史都宪墨竹长句
作者：谢迁
朝代：明

虎头猛气摧强敌，八阵雄图归画笔。醉墨淋漓恣挥洒，俗尘未许轻相逼。雪湖自号太瘦生，高谊直薄秋云横。吟肩双耸碧峰立，长歌时出摩空声。两公诗画非苟作，延平宝剑成对跃。风恬波静朝雨晴，匣中隐隐犹雷鸣。庖丁游刃有馀地，目无全牛轻一世。鸣球戛击互铿锵，恍疑韶濩陈庙堂。嗟余饱饭惟捧腹，百事忙然痴睡足。世间巧拙未须论，袖手旁观真碌碌。岁寒三友梅竹松，冰霜节操由来同。孤山徂徕邈何许，萧萧淇澳生秋风。眼前物色自分晓，世情却爱春杨柳。安得妙手添松梅，著与修篁共坚守。魏侯宝此长如新，琅玕珠玉争嶙峋。高堂相对亦自励，要使清风动海垠。
和韵答石门一首
作者：谢迁
朝代：明

病骨自惭搔白首，崇班何幸簉丹墀。掇英曾喜纫兰佩，视草重来共砚池。怅望乡关情独远，回瞻天阙步仍迟。致君尧舜今相付，我已无能答圣慈。
和韵答罗峰一首
作者：谢迁
朝代：明

英杰方当承眷倚，衰颓只合赋归来。凤麟嘉瑞呈当世，奎璧文光烛上台。共道衣冠随世泰，即看钧轴挽春回。江头契谊俄成别，书札因风莫吝裁。
和韵答邃翁二首
作者：谢迁
朝代：明

诏悯衰残特赐归，晓辞丹陛欲沾衣。江湖老我忧仍切，朋旧如公恨已稀。池上联班真不偶，路岐握手又相违。何当慰我瞻依渴，短札长空有雁飞。出塞重闻开督府，归朝端合佐明堂。白头宠眷真奇遇，丹扆敷陈总旧章。群策未容遗董贾，九重直欲迈羲黄。匆匆离合悲衰晚，畴昔交情可易忘。
和韵答邃翁二首·其一
作者：谢迁
朝代：明

诏悯衰残特赐归，晓辞丹陛欲沾衣。江湖老我忧仍切，朋旧如公恨已稀。池上联班真不偶，路岐握手又相违。何当慰我瞻依渴，短札长空有雁飞。
和韵答邃翁二首·其二
作者：谢迁
朝代：明

出塞重闻开督府，归朝端合佐明堂。白头宠眷真奇遇，丹扆敷陈总旧章。群策未容遗董贾，九重直欲迈羲黄。匆匆离合悲衰晚，畴昔交情可易忘。
咏梅再叠前韵二首酬雪湖
作者：谢迁
朝代：明

梅花契阔几经年，归见梅开倍怅然。墙角一枝劳梦想，岁寒三友结心缘。画屏香细春藏坞，羌笛声高月在天。踏破石崖看不厌，雪中驴背兴犹便。手植寒梅不记年，年来珠玉竞森然。溪山入画真全景，雪月如期本夙缘。仙种旧分清绝地，疏枝遥倚泬寥天。任教桃李争春色，冷淡风光性自便。
咏梅再叠前韵二首酬雪湖·其一
作者：谢迁
朝代：明

梅花契阔几经年，归见梅开倍怅然。墙角一枝劳梦想，岁寒三友结心缘。画屏香细春藏坞，羌笛声高月在天。踏破石崖看不厌，雪中驴背兴犹便。
咏梅再叠前韵二首酬雪湖·其二
作者：谢迁
朝代：明

手植寒梅不记年，年来珠玉竞森然。溪山入画真全景，雪月如期本夙缘。仙种旧分清绝地，疏枝遥倚泬寥天。任教桃李争春色，冷淡风光性自便。
咏泉为宋通政乃翁作
作者：谢迁
朝代：明

钜野擅幽胜，源泉引庆长。卜居元世业，志道拟成章。酿秫延宾满，研朱点易忙。閒来时一酌，澹久日相忘。酒渴频濡吻，诗枯或润肠。濯缨尘灭迹，洗砚墨生香。桂籍多分？，芹宫剩采芳。谩为曾点咏，不作次公狂。归老真成逸，褒封荷宠光。承欢羡莱子，称寿寄霞觞。
咏泉为宋通政乃翁作
作者：谢迁
朝代：明
体裁：古风

钜野擅幽胜，源泉引庆长。卜居元世业，志道拟成章。酿秫延宾满，研朱点易忙。閒来时一酌，澹久日相忘。酒渴频濡吻，诗枯或润肠。濯缨尘灭迹，洗砚墨生香。桂籍多分�，芹宫剩采芳。谩为曾点咏，不作次公狂。归老真成逸，褒封荷宠光。承欢羡莱子，称寿寄霞觞。
哀池鱼三十韵
作者：谢迁
朝代：明

閒居学养鱼，山池故深凿。水深恣游泳，草近足馋嚼。万物本吾与，雅志与鱼约。数罟戒无侵，微生忻有托。旦夕坐临池，鱼乐吾亦乐。藻定预知潜，萍开忽见跃。始舍即悠然，稍閒遂咸若。信孚久相忘，觏影不复却。于焉得纵鳞，安用寻巨壑。虽乏化龙姿，颇异求伸蠖。维时夏景长，当午暑气薄。梅天雨初霁，山村泽不涸。草滓积以淤，土苴汎而恶。对时喜鱼育，藏垢恤鱼瘼。仓卒命仆夫，黾勉施畚杓。泠渊出污槥，澄波翻溷浊。恶臭一滥觞，中鱼如毒药。喁噞尽浮挺，于牣顿萧索。拯救术罔功，惨怛心如灼。殃非城门及，孽自主翁作。忧之诚太勤，爱之反为虐。揠苗嗤宋人，种树闻郭橐。孔门贵多识，周诗每咨度。至理固难穷，细物胡不博。愚因虑多得，事戒忙后错。优游讵知非，阅历乃先觉。良医三折肱，失险牢著脚。一咽乃废餐，既醉识斟酌。鱼亡池尚存，恐使成濩落。缘木复求鱼，庶用慰寂寞。
哭晦庵先生诗
作者：谢迁
朝代：明

忽漫暌违二十春，惊闻哀讣倍伤神。望穷云树驰情远，谊重金兰入梦频。寿域幸同嘉靖日，典刑俄失老成人。榻前末命从公后，追想当时泪满巾。
哭李西涯
作者：谢迁
朝代：明

死别吞声杜老诗，一吟双泪不胜悲。长笺短札劳频寄，海角天涯慰远思。阳羡卜居空有约，汝南会老更无期。瓣香聊寓平生意，目断寒云北雁迟。
哭母舅二首
作者：谢迁
朝代：明

诸舅惟公在，清强步履便。承颜如见母，抱恨又终天。白鹤归何处，青山入暮年。伤心谁共语，涕泪独潸然。陟屺已无地，私情尚渭阳。十年违杖履，两鬓各星霜。寿算期方远，仙游别遽长。西风撼秋木，悽断老乌肠。
哭母舅二首·其一
作者：谢迁
朝代：明

诸舅惟公在，清强步履便。承颜如见母，抱恨又终天。白鹤归何处，青山入暮年。伤心谁共语，涕泪独潸然。
哭母舅二首·其二
作者：谢迁
朝代：明

陟屺已无地，私情尚渭阳。十年违杖履，两鬓各星霜。寿算期方远，仙游别遽长。西风撼秋木，悽断老乌肠。
哭王守溪少傅
作者：谢迁
朝代：明

白头交谊几人全，莫逆襟期五十年。海内久知人仰德，天颜曾喜我推贤。吴门望断春天树，剡水怀孤雪夜船。一束生刍两行泪，长歌楚些益悽然。
哭表弟邹时英贡士
作者：谢迁
朝代：明

禄养当年可为贫，殷勤劝子我情真。凌云志气谈天舌，逝水年光报主身。老桂香消蟾窟露，落花恨入杏园春。秋空断雁西风冷，翘首眉山泪满巾。
哭陈子阳诗一首
作者：谢迁
朝代：明

江上维舟送我行，面颜憔悴已心惊。离怀耿耿未终岁，哀讣悠悠忽到京。奕叶簪缨承世泽，专门诗礼重乡评。百年遗恨松萝托，继述犹应望两甥。
哭雪湖四首
作者：谢迁
朝代：明

烟霞归去恨公先，八十年来骨已仙。清白宪台真世美，渊源礼乐胜家传。遗安蚤计辞官禄，思孝临终泣墓田。白发旧游零落尽，望门号恸泪如泉。恻恻吞声叹白头，两湖何处觅同游。高山流水凭谁赏，细柳新蒲总是愁。箕帚未閒悲倚玉，烟波如旧负盟鸥。邮筒残简俱陈迹，一度哀吟一泪流。西江桃李满门墙，香社归来鬓未霜。雅志可能随俗改，閒情祗为作诗忙。苦吟身与春光去，惇德门延世泽长。也欲招魂歌楚些，临风呜咽不成章。衰年行乐更谁同，夜鹤声高穗帐空。云树望穷双泪眼，湖山恨满几诗筒。断肠生怕山阳笛，乘兴犹怀剡水蓬。兀坐书斋正愁绝，落花飞絮乱随风。
哭雪湖四首·其一
作者：谢迁
朝代：明

烟霞归去恨公先，八十年来骨已仙。清白宪台真世美，渊源礼乐胜家传。遗安蚤计辞官禄，思孝临终泣墓田。白发旧游零落尽，望门号恸泪如泉。
哭雪湖四首·其三
作者：谢迁
朝代：明

西江桃李满门墙，香社归来鬓未霜。雅志可能随俗改，閒情祗为作诗忙。苦吟身与春光去，惇德门延世泽长。也欲招魂歌楚些，临风呜咽不成章。
哭雪湖四首·其二
作者：谢迁
朝代：明

恻恻吞声叹白头，两湖何处觅同游。高山流水凭谁赏，细柳新蒲总是愁。箕帚未閒悲倚玉，烟波如旧负盟鸥。邮筒残简俱陈迹，一度哀吟一泪流。
哭雪湖四首·其四
作者：谢迁
朝代：明

衰年行乐更谁同，夜鹤声高穗帐空。云树望穷双泪眼，湖山恨满几诗筒。断肠生怕山阳笛，乘兴犹怀剡水蓬。兀坐书斋正愁绝，落花飞絮乱随风。
哭雪湖四首·其四
作者：谢迁
朝代：明
体裁：七言律诗

衰年行乐更谁同，夜鹤声高繐帐空。云树望穷双泪眼，湖山恨满几诗筒。断肠生怕山阳笛，乘兴犹怀剡水蓬。兀坐书斋正愁绝，落花飞絮乱随风。
喜晴用前韵柬雪湖
作者：谢迁
朝代：明

雨窗闷坐昼如年，忽睹晴光独快然。波蘸长杨黄苒苒，风牵荇带翠田田。谷岚溪涨时俱胜，画舫篮舆意总便。明日寻芳成旧约，咏归同乐舞雩天。
喜雨二首
作者：谢迁
朝代：明

雨来秋后苦嫌迟，犹胜秋前不雨时。炎熇障天愁漠漠，焦枯被野叹离离。蹄涔先慰牛羊渴，秕穟聊充老稚饥。霖雨丰年乖夙志，悲欢随众亦何为。夜听檐溜到天明，喜见陂塘水渐生。芽甲旋萌枯菜色，笙歌忽动渴蛙声。老农蓑笠经时废，野渡舟航向晓横。为语邻翁好相庆，晚禾犹望一分成。
喜雨二首·其一
作者：谢迁
朝代：明

雨来秋后苦嫌迟，犹胜秋前不雨时。炎熇障天愁漠漠，焦枯被野叹离离。蹄涔先慰牛羊渴，秕穟聊充老稚饥。霖雨丰年乖夙志，悲欢随众亦何为。
喜雨二首·其二
作者：谢迁
朝代：明

夜听檐溜到天明，喜见陂塘水渐生。芽甲旋萌枯菜色，笙歌忽动渴蛙声。老农蓑笠经时废，野渡舟航向晓横。为语邻翁好相庆，晚禾犹望一分成。
喜雨仍前韵
作者：谢迁
朝代：明

云肤触石起前山，甘雨崇朝遍两间。海宇顿消三伏暑，龙宫洞澈九重关。绿蓑青笠东西壤，短楫轻舟远近湾。野老相逢歌帝力，稿苗生意一时还。
喜雨用前韵
作者：谢迁
朝代：明

涸辙生埃久废船，桔槔声急夜忘眠。平畴枯槁真忧日，比屋吁嗟苦望天。触石片云来远岫，崇朝甘澍遍良田。极知帝力难消受，歌咏无能独赧然。
喜雨用前韵
作者：谢迁
朝代：明

焦枯久渴云霓望，一雨如膏尚及秋。卧听欢声动比屋，起看生意满平畴。至诚真应桑林祷，衰病全忘杞国忧。更愿皇天均霈泽，直从濒海到神州。
四月十五日会雪湖于牛屯山庄次雨中联句韵
作者：谢迁
朝代：明

白石岧峣绿树重，雨中烟景淡还浓。远鸡报午迟村馌，灵谷占晴急梵钟。苔径行踪双屐补，竹窗吟料四山供。劝农已见循良令，匹马西来一鹤从。
培芋
作者：谢迁
朝代：明

平畴满眼尽枯荄，尤向山中惜芋魁。翠叶翻云能自庇，赤心承露且加培。全收敢望三秋富，苟活须凭一雨来。分付家僮勤著力，岁寒还我地炉煨。
壬午新正次南山韵
作者：谢迁
朝代：明

逝水年光不解愁，芒鞋竹杖称嬉游。湖山许我成三益，海屋凭谁下一筹。棋局坐观长袖手，诗坛端拜合低头。新年谢却门前客，怪见儿童蹴戏毬。
夜坐二首
作者：谢迁
朝代：明

桐帽棕鞋旧葛裳，閒来心地倍清凉。冥搜自喜身犹健，露坐宁知夜未央。塞上老翁谁得马，世间岐路总亡羊。多情最爱青天月，穿透疏林直到床。老天还我旧烟霞，信道吾生自有涯。佳客不来频扫榻，好山难致即移家。半窗细雨千竿竹，十亩晴云五色瓜。月满平湖天共远，拟乘清兴泛仙槎。
夜坐二首·其一
作者：谢迁
朝代：明

桐帽棕鞋旧葛裳，閒来心地倍清凉。冥搜自喜身犹健，露坐宁知夜未央。塞上老翁谁得马，世间岐路总亡羊。多情最爱青天月，穿透疏林直到床。
夜坐二首·其二
作者：谢迁
朝代：明

老天还我旧烟霞，信道吾生自有涯。佳客不来频扫榻，好山难致即移家。半窗细雨千竿竹，十亩晴云五色瓜。月满平湖天共远，拟乘清兴泛仙槎。
夜宿山庄闻蛙声柬雪湖
作者：谢迁
朝代：明

湖陂青草雨馀时，草里笙歌也自奇。卜岁预应知水旱，向人何必为公私。坐来杂遝春声乱，数不分明夜漏迟。老我山村方习静，可堪惊断梦中诗。
夜起
作者：谢迁
朝代：明

梦腾穗帐奈蚊雷，更觉轻风忽远来。声在树间秋信蚤，漏当夜半斗杓回。莲乘玉井新分叶，露忆金茎旧赐杯。起坐空亭清不寐，半轮山月共徘徊。
夜起
作者：谢迁
朝代：明
体裁：七言律诗

梦腾繐帐奈蚊雷，更觉轻风忽远来。声在树间秋信蚤，漏当夜半斗杓回。莲乘玉井新分叶，露忆金茎旧赐杯。起坐空亭清不寐，半轮山月共徘徊。
大寒峰联句辛未三月与雪湖过潘南山因游大寒峰绝顶同游者潘孔宜陈德章也
作者：谢迁
朝代：明

寻芳远上大寒峰，路入松云紫翠重。草护石坛供列座，花迎藜杖笑相从。拍天春涨飞凫远，出峡晴峦断霭浓。胜景登临惭独后，试题崖壁破苔封。
太宰屠公见过用前韵奉呈二首
作者：谢迁
朝代：明

华裾鸣佩拥芳筵，巷柳墙梅炤远天。檀板骤惊林外鸟，茗瓯频试竹间泉。山阴命驾轻千里，彭泽停云近十年。社会从今成旧约，沧江来往一舟便。湖上春风列小筵，画船轻漾水中天。行怜蜡屐开新径，坐爱流觞曲引泉。京邸离怀频入梦，江乡交谊久忘年。山殽野蔌休相笑，真率从来□□□。
太宰屠公见过用前韵奉呈二首·其一
作者：谢迁
朝代：明

华裾鸣佩拥芳筵，巷柳墙梅炤远天。檀板骤惊林外鸟，茗瓯频试竹间泉。山阴命驾轻千里，彭泽停云近十年。社会从今成旧约，沧江来往一舟便。
太宰屠公见过用前韵奉呈二首·其二
作者：谢迁
朝代：明

湖上春风列小筵，画船轻漾水中天。行怜蜡屐开新径，坐爱流觞曲引泉。京邸离怀频入梦，江乡交谊久忘年。山殽野蔌休相笑，真率从来□□□。
奉旨免朝和邃翁老先生韵一首
作者：谢迁
朝代：明

衰病不辞千里远，圣慈深念五更寒。风云庆会谁言晚，天地恩私欲报难。更化只今回泰运，驻颜何处觅还丹。乞骸仍合寻丘壑，伴食终朝可自安。
奉陪两峰过雪湖次韵并赠两峰
作者：谢迁
朝代：明

会集群英古亦稀，聚星堂启昼生辉。交期且共论今昔，世事何当问是非。岩桂岭松宜岁晚，莼羹鲈脍及秋肥。停云总是怀人地，南北峰高一雁飞。
姻兄宋允恭二尹八十寿诗
作者：谢迁
朝代：明

华阀元来重广平，云孙风采蚤知名。蓝田公事松间兴，香社閒情海上盟。八十寿眉才半白，七弦雅调转双清。我来试问长生诀，正喜灵丹点铁成。
安平镇追颂先帝治水之功也
作者：谢迁
朝代：明

黄河夜决荆隆日，冯夷怒逐天吴吼。洪流汹涌奔张秋，长堤一扫津吏愁。波涛入海运渠竭，南来北往舟航绝。下流昏垫尤可伤，多少苍生侣鱼鳖。奏书星驰插双羽，宵衣旰食廑当宁。大寮承命合分忧，夙夜经营靡宁处。丁夫百万如蚁集，连延市镇成聚邑。皇仁恻怛重劳民，诏旨丁宁戒毋急。四方畚锸真子来，伐石捲埽声喧豗。不须沉玉媚河伯，堤完倏忽功奇哉。玄圭告成自天锡，百神效灵人效职。安平再续神禹绩，万岁千秋歌圣德。
宴镇越堂
作者：谢迁
朝代：明

石帆如扬石伞张，鉴湖万顷云微茫。龙山中盘据奇胜，巍堂镇此神仙乡。悬崖千尺溅飞溜，清渠九曲流羽觞。华筵高会总冠冕，文如滕阁来三王。道同宾主意真洽，坐深尔汝形相忘。良辰况直时雨霁，东风扇煖呈农祥。阳春有脚沛膏泽，沾濡合郡殊汪洋。嘉宾满座成燕喜，主人令德宜龙光。落花纷纷石墀浅，炉烟袅袅春昼长。楼台倒影日欲晚，觥筹交错情未央。酒酣起舞为君祝，丈夫勋业铭旂常。岁旱谁当作霖雨，济川自古须舟航。福星不独炤吾郡，穷檐蔀屋俱彷徉。
宾阳轩为杨仲谨作
作者：谢迁
朝代：明

华轩高启面隅夷，似与朝阳宿有期。海曙未分虚席久，檐暄欲满上阶迟。门深屏障攒朱槿，市远盘餐胜露葵。我亦频过候曦驭，不辞倾倒卯前卮。
寄员外弟
作者：谢迁
朝代：明

轻风吹客衣，旭日炤行李。南还遂初志，老稚尽欢喜。膏车复踟蹰，牵情独吾弟。宦辙偶追随，数载同京邸。晨昏不暂离，手足真相倚。忽漫逍遥堂，惭愧姜肱被。一日成三秋，两地各千里。会合定何时，惆怅殊未已。寒云淡更浓，断雁飞复止。矫首倚蓬窗，离怀逐流水。
寄和李西涯种树之作并用元韵奉怀各一首
作者：谢迁
朝代：明

闭门长阅旧农书，乐与山间草木俱。自诧犁锄培植惯，况当雨露发生馀。石因分种云根动，窗待成阴昼影虚。漫说秋林红叶好，且看新绿坐停车。北雁遥传尺素书，开缄一笑慰离居。花前对局知难再，天外停云思有馀。容膝易安门独掩，知音不遇席长虚。几回梦觉增惆怅，高阁分明迓小车。
寄和李西涯种树之作并用元韵奉怀各一首·其一
作者：谢迁
朝代：明

闭门长阅旧农书，乐与山间草木俱。自诧犁锄培植惯，况当雨露发生馀。石因分种云根动，窗待成阴昼影虚。漫说秋林红叶好，且看新绿坐停车。
寄和李西涯种树之作并用元韵奉怀各一首·其二
作者：谢迁
朝代：明

北雁遥传尺素书，开缄一笑慰离居。花前对局知难再，天外停云思有馀。容膝易安门独掩，知音不遇席长虚。几回梦觉增惆怅，高阁分明迓小车。
寄和西涯守岁韵
作者：谢迁
朝代：明

换却桃符净扫尘，衰颜喜色动先春。守除夜觉寒更永，履泰朝迎淑气新。岁月骎骎将奈老，乾坤纳纳苟容身。有怀朋旧从头数，湖海晨星得几人。
寄寿李西涯七十用雪湖韵
作者：谢迁
朝代：明

花满平泉巷陌深，葛巾藜杖谢朝簪。古稀华诞新添算，旧有灵丹胜点金。崧岳望高仍异数，谷兰香远尚同心。渴怀直欲凌风去，拍手檐前和醉吟。
寄母舅教授
作者：谢迁
朝代：明

停云霭霭夕阳斜，路入西川望眼赊。丹药未成难却老，锦城虽好不如家。东风门巷重栽柳，逝水年光几及瓜。酒熟山中春又到，何时相对看梅花。
寄陈汝玉都阃
作者：谢迁
朝代：明

漕渠归路忆联舟，转盻俄惊二十秋。老我山间虚岁月，多君阃外富谋猷。建牙旧重留都势，仗钺真分圣主忧。会际风云头尚墨，伫看勋阀擅东瓯。
寒夜吟
作者：谢迁
朝代：明

冬夜何漫漫，展转不得曙。山城送寒更，长短杳难数。忆昔趋朝时，夙夜畏迟误。梦中惊觉来，颠倒著衣屦。如今足晏眠，饱食惭逸豫。祖生闻鸡鸣，慷慨忙起舞。志士不忘公，而我已衰暮。寒灰宁复燃，颓墙讵堪圬。末命孤重托，何以报殊遇。拥被一酸吟，枕席泪如注。
对菊二绝
作者：谢迁
朝代：明

山庄过雨菊含香，十月中旬未著霜。天为衰翁留好景，赏心何必定重阳。呼儿插竹补残篱，篱下经秋菊未衰。欲藉晚芳娱老眼，故教重护傲霜枝。
对菊二绝·其一
作者：谢迁
朝代：明

山庄过雨菊含香，十月中旬未著霜。天为衰翁留好景，赏心何必定重阳。
对菊二绝·其二
作者：谢迁
朝代：明

呼儿插竹补残篱，篱下经秋菊未衰。欲藉晚芳娱老眼，故教重护傲霜枝。
寿同年范以贞太守八十
作者：谢迁
朝代：明

天台深处集群仙，重庆堂高启寿筵。洞口蟠桃春烂熳，庭前舞鹤昼蹁跹。閒情都付耆英会，遗爱犹歌太守贤。怅望云山寄遥祝，故情谁似老同年。
寿姻家翁陈太守八十
作者：谢迁
朝代：明

泮水南头启寿筵，太邱遗泽胜绵延。金章紫绶轻身外，桂子兰孙满膝前。椿树根深才八十，蟠桃果实更三千。驰情不特松萝托，犹忆芸窗共简编。
寿张古愚七十
作者：谢迁
朝代：明

南薰入座昼生凉，南极当空夜倍光。圣治肇开仁寿域，诞辰欢庆古愚堂。承家蚤擅通儒业，活幼兼传却老方。怅望宾筵负虚席，短章聊复代称觞。
寿表兄陈处士七十
作者：谢迁
朝代：明

里闬高风重太邱，羡君能事绍箕裘。渭阳推爱频青眼，汝曲连氓两白头。花雨柴门驯野鹿，柳风兰桨狎沙鸥。太平寿域真遭际，海屋看添第几筹。
寿许世美七秩初度
作者：谢迁
朝代：明

华构新营向越城，开元诗礼旧家声。閒居蚤遂田园乐，高致都归月旦评。诞节喜闻添寿算，宾筵想见集耆英。江东云树南飞鹤，聊遣儿曹寄此情。
寿诸养忠八十
作者：谢迁
朝代：明

嘉宾曾共鹿鸣歌，忽漫相看两鬓皤。社会好怀仍里闬，姻家遗恨失松萝。黉宫人讶归来蚤，寿域天开乐事多。谁谓壮猷都未展，青云有子续贤科。
寿邵文华七十华诞
作者：谢迁
朝代：明

元方华诞称家庆，岳伯荣归捧寿卮。三世文光馀阀阅，一堂和气叶埙篪。太平时节春无际，乐育贤才野有遗。老我交亲情独厚，遐龄愿祝过期颐。
将至临清感怀
作者：谢迁
朝代：明

昔年送严君，清源舣舟待。今日抵清源，独与妻孥会。筮仕两还家，先后十七载。光阴如转烛，不觉星霜改。生还古所欣，今幸偶然遂。家山望非遥，庭帏痛安在。乡人誇昼游，吾心负莱綵。临风不胜悲，客泪空银海。
小仙寿意为魏二尹题
作者：谢迁
朝代：明

王母西池启寿筵，群仙歌舞正喧阗。是谁来献蟠桃实，请问湖南吴小仙。
小儿赘韩宅忽报弄璋喜而有作呈司寇亲家
作者：谢迁
朝代：明

东山衍庆藉安阳，惊喜华缄报弄璋。几夕熊罴频入梦，九霄奎璧灿呈祥。新阳剩毓兰阶秀，远兆先占桂籍香。胜日拟为汤饼会，高轩颙望贲遐乡。
小庄兀坐叠前韵遣兴三首
作者：谢迁
朝代：明

并岸菰蒲浪泊船，野凫披翼护雏眠。一川花气新流水，万壑松阴小洞天。老去衡门深草径，年来斥卤又桑田。曲肱疏食皆真乐，却笑陶朱学计然。笔床茶灶矮蓬船，绿树重阴起晏眠。驯鹿暮归溪上月，惊鱼时破水中天。邻鸡傍午催豳馌，灵雨通宵足舜田。愿取西成人共饱，醉乡深处乐陶然。湖边人识米家船，松月槐风伴我眠。蜃气萦回成海市，山光香霭入云天。携锄不剪庭前草，束带躬耕墓下田。欲觅洪崖何处在，登高凝睇思茫然。
小庄兀坐叠前韵遣兴三首·其一
作者：谢迁
朝代：明

并岸菰蒲浪泊船，野凫披翼护雏眠。一川花气新流水，万壑松阴小洞天。老去衡门深草径，年来斥卤又桑田。曲肱疏食皆真乐，却笑陶朱学计然。
小庄兀坐叠前韵遣兴三首·其三
作者：谢迁
朝代：明

湖边人识米家船，松月槐风伴我眠。蜃气萦回成海市，山光香霭入云天。携锄不剪庭前草，束带躬耕墓下田。欲觅洪崖何处在，登高凝睇思茫然。
小庄兀坐叠前韵遣兴三首·其二
作者：谢迁
朝代：明

笔床茶灶矮蓬船，绿树重阴起晏眠。驯鹿暮归溪上月，惊鱼时破水中天。邻鸡傍午催豳馌，灵雨通宵足舜田。愿取西成人共饱，醉乡深处乐陶然。
小笺馈雪湖辱佳咏依韵奉答
作者：谢迁
朝代：明

三径真从竹下开，清风惟许故人来。楼成五凤凌霄起，波跃双鱼带雨回。同事中书嗟我老，后生狂斐付君裁。两都有赋知方就，旧价新增莫漫猜。
小除日赴县习仪途中有感
作者：谢迁
朝代：明

去年此日始还家，转盻乾坤又岁华。犹记行装迟暮雨，喜看野色炫晴霞。缠腰人诧能骑鹤，添足吾惭学画蛇。漫向东风閒索笑，寒梅疏傍竹篱斜。
山亭新构柬雪湖
作者：谢迁
朝代：明

小结茆亭傍涧阿，两峰前后郁嵯峨。看山恰彀支颐卧，问字何妨载酒过。甃石路回青嶂合，钩帘窗度白云多。登临不爽清秋约，预遣家僮扫薜萝。
山亭晚眺用陶韵
作者：谢迁
朝代：明

山中多白云，深谷芝可采。吾慕陋巷贤，箪瓢乐不改。尘世饶风波，桑田倏成海。人寿知几何，河清讵能待。淡薄顺吾常，庶矣寡尤悔。
山亭独坐用前韵遣兴四首
作者：谢迁
朝代：明

白云生处一僧还，清磬泠泠杳霭间。蜂采野花归洞窟，鹿寻芳草过溪湾。眼前往事真成梦，身外浮名得自閒。吾爱吾庐春睡足，逢人漫说畏途艰。惯客家童贳酒还，酒旗摇飐杏村间。连云麦穗平过陇，刺水蒲芽露浅湾。多景轩开真得趣，无弦琴在足消閒。兴来且就邻翁饮，一醉俱忘岁事艰。采药仙翁去不还，神仙踪迹渺茫间。山围松坞青连壑，水蘸柴门绿绕湾。倚槛静听啼鸟缓，隔帘细数落花閒。春郊随处寻芳好，剪却荆榛路不艰。斜日深林鸟倦还，樵歌遥在岭云间。落花趁水流红雨，舞藻因风动碧湾。丘壑未应嫌我老，烟霞长自伴人閒。客来更喜村酤近，三百青蚨幸不艰。
山亭独坐用前韵遣兴四首·其一
作者：谢迁
朝代：明

白云生处一僧还，清磬泠泠杳霭间。蜂采野花归洞窟，鹿寻芳草过溪湾。眼前往事真成梦，身外浮名得自閒。吾爱吾庐春睡足，逢人漫说畏途艰。
山亭独坐用前韵遣兴四首·其三
作者：谢迁
朝代：明

采药仙翁去不还，神仙踪迹渺茫间。山围松坞青连壑，水蘸柴门绿绕湾。倚槛静听啼鸟缓，隔帘细数落花閒。春郊随处寻芳好，剪却荆榛路不艰。
山亭独坐用前韵遣兴四首·其二
作者：谢迁
朝代：明

惯客家童贳酒还，酒旗摇飐杏村间。连云麦穗平过陇，刺水蒲芽露浅湾。多景轩开真得趣，无弦琴在足消閒。兴来且就邻翁饮，一醉俱忘岁事艰。
山亭独坐用前韵遣兴四首·其四
作者：谢迁
朝代：明

斜日深林鸟倦还，樵歌遥在岭云间。落花趁水流红雨，舞藻因风动碧湾。丘壑未应嫌我老，烟霞长自伴人閒。客来更喜村酤近，三百青蚨幸不艰。
山园见梅用前韵柬雪湖
作者：谢迁
朝代：明

山雪初晴欲暮年，蚤梅花共雪纷然。茅亭佳景新成趣，纸帐清香旧有缘。白鹤步虚檐外月，素娥妆倩洞中天。赏心应有凌寒客，杖履来过野兴便。
山庄候雪湖不至用前韵写怀
作者：谢迁
朝代：明

水云飞尽见空寥，嫩绿池塘两岸萧。却扫未容来俗驾，咏归聊复趁童谣。山厨午饷馀烧笋，野店春醅胜和椒。笑看波心垂钓者，巨鲇那得上长篙。
山庄候雪湖不至用前韵奉怀
作者：谢迁
朝代：明

坐看孤云载鹤还，夕阳倒影在林间。雨深草色斜侵径，蛙杂春声闹隔湾。岁月无情空叹老，溪山有约且乘閒。谁言命驾轻千里，咫尺犹怜会晤艰。
山庄值风雨灯前写怀
作者：谢迁
朝代：明

薄暮掩衡扉，独坐风雨夕。孤灯影明灭，虚檐声淅沥。拥炉拨寒灰，焚香玩周易。岁序倏云暮，阴阳互相逼。山林深且密，久矣托心迹。有怀在何许，茫茫烟水隔。夜阑清不寐，曷以慰岑寂。窗外一枝梅，预报春消息。
山庄午节次韵酬雪湖二首
作者：谢迁
朝代：明

柳阴深处钓鱼船，风送荷香醒昼眠。诗债漫偿端午节，梦魂不到九重天。青松列架云横壑，白鹭群飞水护田。一曲南薰消永日，知音相遇两欣然。半掩衡门不系船，醒时歌咏醉时眠。逍遥笠屐湖边路，蓊郁桑麻雨后天。嘉会有缘凭入社，素餐非分合归田。古来莫逆真能几，蚤晚相过一粲然。
山庄午节次韵酬雪湖二首·其一
作者：谢迁
朝代：明

柳阴深处钓鱼船，风送荷香醒昼眠。诗债漫偿端午节，梦魂不到九重天。青松列架云横壑，白鹭群飞水护田。一曲南薰消永日，知音相遇两欣然。
山庄午节次韵酬雪湖二首·其二
作者：谢迁
朝代：明

半掩衡门不系船，醒时歌咏醉时眠。逍遥笠屐湖边路，蓊郁桑麻雨后天。嘉会有缘凭入社，素餐非分合归田。古来莫逆真能几，蚤晚相过一粲然。
山庄小饮用前韵纪胜
作者：谢迁
朝代：明

高林红叶醉青霜，爽气棱棱接混茫。文旆涉江良晤晚，山庄投辖故情长。菊觞累举仍棋局，茶灶频移近笔床。话旧连宵殊未了，谷兰秋老尚同芳。
山庄怀雪湖
作者：谢迁
朝代：明

山居夏半尚清和，倏霁还阴似养禾。昼寝正甜嗔鸟弄，午耘齐力爱农歌。沙鸥翔集波千顷，村犊休耕草一坡。怅望素心人不远，及时行乐意如何。
山庄怀雪湖一首
作者：谢迁
朝代：明

秋山无伴倍思君，倚杖前溪对夕曛。老恨皋鱼重泣血，閒怜子夏久离群。悲风入夜号林木，倦鸟归巢背岫云。孤负西堂明月夜，何时剪烛更论文。
山庄怀雪湖仍用前韵
作者：谢迁
朝代：明

山径蓁芜漫剪除，涧阿方丈结茅初。屏围翠巘云霄外，膏沭青松雾露馀。丹药灶须添石煮，黄庭经为换鹅书。雨晴能枉登临屐，同看前岩瀑布舒。
山庄杨梅熟摘奉雪湖辱诗并惠乾笋仍用林都宪韵答之
作者：谢迁
朝代：明

每因苦笋忆家山，不为黄公强乞閒。玉版久嫌千里外，渭川今在两湖间。美专吴楚尤非昔，清绝夷齐孰与班。惭愧投桃真野意，慇勤琼玖荷公还。
山庄独坐用前韵遣兴
作者：谢迁
朝代：明

独倚吟筇对远山，岚光云影有无间。衰年自爱招提境，往事真过梦觉关。睡犬昼閒杨柳巷，浴鸥晴占蓼花湾。落霞尽处湖天迥，极目青冥一鸟还。
山庄酬雪湖见过二首用前韵
作者：谢迁
朝代：明

脱却尘羁共碧山，閒踪只在两湖间。云来远岫时排闼，风扫閒花昼拥关。钓艇归迟迷北宅，羽觞流急过前湾。何当并挹浮邱袂，探取青囊问九还。千顷玻璃四面山，阆风玄圃在人间。不妨石壁高垂锁，谁识青牛蚤度关。看竹兴来那问主，采莲歌罢且归湾。旁人笑指湖边景，天与閒翁任往还。
山庄酬雪湖见过二首用前韵·其一
作者：谢迁
朝代：明

脱却尘羁共碧山，閒踪只在两湖间。云来远岫时排闼，风扫閒花昼拥关。钓艇归迟迷北宅，羽觞流急过前湾。何当并挹浮邱袂，探取青囊问九还。
山庄酬雪湖见过二首用前韵·其二
作者：谢迁
朝代：明

千顷玻璃四面山，阆风玄圃在人间。不妨石壁高垂锁，谁识青牛蚤度关。看竹兴来那问主，采莲歌罢且归湾。旁人笑指湖边景，天与閒翁任往还。
山庄雅集次雪湖韵兼柬龙山太宰二首
作者：谢迁
朝代：明

胜赏如今不偶逢，东南具美自天钟。童迎客惯门常扫，屐到山深径亦从。频遇好花开笑口，缓寻芳草憩閒踪。豪来更诧身强健，同上栖云第一峰。湖船春水笑相逢，自信穷乡乐事钟。香社壶觞诸老会，舞雩童冠几人从。柳塘波漫知鱼乐，松坞云深企鹤踪。白雪再歌琴再鼓，夕阳天外数青峰。
山庄雅集次雪湖韵兼柬龙山太宰二首·其一
作者：谢迁
朝代：明

胜赏如今不偶逢，东南具美自天钟。童迎客惯门常扫，屐到山深径亦从。频遇好花开笑口，缓寻芳草憩閒踪。豪来更诧身强健，同上栖云第一峰。
山庄雅集次雪湖韵兼柬龙山太宰二首·其二
作者：谢迁
朝代：明

湖船春水笑相逢，自信穷乡乐事钟。香社壶觞诸老会，舞雩童冠几人从。柳塘波漫知鱼乐，松坞云深企鹤踪。白雪再歌琴再鼓，夕阳天外数青峰。
峨眉云
作者：谢迁
朝代：明

南望峨眉峰，去天不盈咫。东来千万叠，巍然独尊峙。旦时或兴云，云兴雨随至。瞻望倚方隅，膏泽被遐迩。比来夏秋交，妖魃忽为厉。旱暵动旬月，赤地几千里。山云杳无踪，乡民愁欲死。无乃炎威酷，云与山俱靡。朝来望山巅，云肤触石起。焦枯怀更生，疲癃不胜喜。斡旋谅在兹，沾溉亦易尔。胡为复吝施，倏忽随风驶。悠扬遽天末，敷贲满山趾。滂沛定何时，渴望殊未已。为云固山职，不雨乃山耻。寄语谢山神，无为孤仰止。
庚辰新春写怀
作者：谢迁
朝代：明

蹉跎光景叹华颠，憔悴乡邻更可怜。杞国忧怀频仰屋，豳风农事独占年。课儿恐坠专门业，归老谁论负郭田。忽报阳和回地轴，海壖却喜得春先。
张御史具庆膺封
作者：谢迁
朝代：明

圣朝大典重明伦，柱史推封紫诰新。寿俪椿萱真具美，荣膺绣斧正行春。台端风采轻山岳，家庆歌声合缙绅。素志已酬何所祝，愿言移孝答皇仁。
待月
作者：谢迁
朝代：明

林间何事月来迟，三五清光未便亏。云汉已横天北极，冰轮犹隔海东涯。凭栏谁是同心者，把酒吾当一问之。江上有鲸长几许，今宵不让谪仙骑。
徐善应西白轩次雪湖韵
作者：谢迁
朝代：明

卜居邻泮宫，道在地亦偏。过庭悲失怙，礼学思绍先。惟白乃受采，所贵敦其原。藏修面西牖，日章由闇然。惜阴驹过隙，养和玉生烟。室中更何有，泓颖清辉联。爽气忽朝来，举头见龙泉。天光与云影，静昼时盘旋。道心永无寐，坐对冰壶寒。
微雨
作者：谢迁
朝代：明

暮雨如丝浥旱尘，欢声也复动比邻。未论润及禾苗远，且喜凉生枕簟新。霢霂有功潜入夜，郁攸为虐动经旬。老天若慰云霓望，一夕滂沱遍海垠。
微雨纳凉仍前韵
作者：谢迁
朝代：明

一缕閒云偶出山，茫洋俄讶薄玄间。片时舒卷浑无迹，明日阴晴总不关。风送晚青归树杪，月㴠凉白倒溪湾。空阶露坐饶清兴，点检诗逋漫了还。
微雨纳凉仍前韵
作者：谢迁
朝代：明
体裁：七言律诗

一缕閒云偶出山，茫洋俄讶薄玄间。片时舒卷浑无迹，明日阴晴总不关。风送晚青归树杪，月涵凉白倒溪湾。空阶露坐饶清兴，点检诗逋漫了还。
忆松为崇德叶银作
作者：谢迁
朝代：明

乔松千尺比灵椿，不见音容梦想频。华表依稀归鹤唳，白云杳霭护龙鳞。惊心渐觉冰霜老，转眼俄惊节序新。最苦夜深风不定，慈乌声急倍伤神。
忧旱
作者：谢迁
朝代：明

奇峰旋复散炎飙，抱瓮沿溪叹沃焦。生怪乱萤依腐草，更堪多莠压良苗。炎威入夜愁云汉，凉意先秋跂斗杓。欲挽长江愧无力，凭谁一滴借天瓢。
忧旱次冯絅之韵
作者：谢迁
朝代：明

五月粜新颙望岁，恒阳为虐重伤秋。茫茫赤地尘千里，贸贸苍生泪满畴。杼轴已空那忍见，江湖未远敢忘忧。天瓢一滴谁能挽，会使沾濡遍九州。
怀禹穴
作者：谢迁
朝代：明

居閒遂成懒，春来偶寻胜。杖策穷冥搜，此约先已订。禹穴几千载，宫墙馀数仞。梅梁严护呵，玉笥肃清静。石刻经雨昏，谷响随风应。旌旗忆东游，弓剑遗南镇。虽无群后朝，犹闻六飞骋。念哉水土平，济此烝黎病。鱼鳖未忘忧，家室何由庆。端拜诚素心，兹游复乘兴。兴尽扁舟还，叹息二难并。重来会有期，行止由天定。
思母怀德二绝为孙芗作
作者：谢迁
朝代：明

乡塾髫年鼓箧游，倚门长抱涉波忧。石梁稳架慈闱杳，日日经行泪暗流。人羡孤甥亦肯堂，西溪宅相倍增光。当年造就伊谁力，白首铭心感渭阳。
思母怀德二绝为孙芗作·其一
作者：谢迁
朝代：明

乡塾髫年鼓箧游，倚门长抱涉波忧。石梁稳架慈闱杳，日日经行泪暗流。
思母怀德二绝为孙芗作·其二
作者：谢迁
朝代：明

人羡孤甥亦肯堂，西溪宅相倍增光。当年造就伊谁力，白首铭心感渭阳。
恭和御制听讲大学衍义诗
作者：谢迁
朝代：明

圣功本资学，求道学所先。道具人一心，大原出于天。进修必有序，治化乃均平。大学示纲目，灿然罗目前。功至德自固，外物讵能迁。宋儒衍奥义，口末穷其颠。吾皇勇缉熙，光明火始然。儒臣日分直，劝讲无间焉。圣心契妙理，精言发长篇。臣愚续赞和，微衷罄勤拳。
恭和御制除夕诗韵
作者：谢迁
朝代：明

宇宙三阳泰，衣冠万国来。皇图真永固，圣德厚加培。丽日无私炤，明廷足俊才。老臣惭朽拙，遭遇亦奇哉。
悯岁二首
作者：谢迁
朝代：明

忧时长自祝年丰，造化沾濡苦未公。白露已零犹渴雨，青苗欲秀蚤摧风。预怜官府催科拙，坐见闾阎杼轴空。道与观风诸使者，好将民瘼达宸聪。脱却朝簪学老农，海乡无奈岁频凶。眼看多稼秋乾死，梦骇洪涛夜怒冲。云汉仰瞻天万里，风茅惊捲屋三重。先忧心在知无补，辟谷惟应伴赤松。
悯岁二首·其一
作者：谢迁
朝代：明

忧时长自祝年丰，造化沾濡苦未公。白露已零犹渴雨，青苗欲秀蚤摧风。预怜官府催科拙，坐见闾阎杼轴空。道与观风诸使者，好将民瘼达宸聪。
悯岁二首·其二
作者：谢迁
朝代：明

脱却朝簪学老农，海乡无奈岁频凶。眼看多稼秋乾死，梦骇洪涛夜怒冲。云汉仰瞻天万里，风茅惊捲屋三重。先忧心在知无补，辟谷惟应伴赤松。
悯旱仍前韵
作者：谢迁
朝代：明

怅望晴云只在山，不堪炎熇满人间。纵横鱼辙犹濡沫，寂寞龙宫未启关。䆉稏根枯连广陌，桔槔声断架空湾。向来霖潦今安在，愿藉天瓢一挽还。
悯稼
作者：谢迁
朝代：明

离离禾黍正怀新，可奈炎飙作态频。声断桔槔空入夜，望穷阡陌总浮尘。焦枯物色将秋际，憔悴民生况海滨。且复殷勤慰闾巷，桑林有祷格苍旻。
悼潘宾竹
作者：谢迁
朝代：明

一派清风绍月林，掀髯长啸见胸襟。情亲社会兼姻党，约订春游忽讣音。门径雨深宾竹泪，轩窗云暝老松阴。传家莫道无馀物，教子分经几万金。
悼黄廷玺太宰
作者：谢迁
朝代：明

宦辙归来各病乡，病乡闻讣倍心伤。哀歌强续招魂些，嘉话徒怀会老堂。行见秋原荒宿草，可怜寒月落空梁。鸡坛旧契今馀几，一束生刍泪两行。
慈节为朱彦明乃堂作
作者：谢迁
朝代：明

苦节良独难，慈训尤不易。有儿归义方，庶矣柏舟誓。百年未亡身，祗为家门讣。于今幸两全，辛苦遂初志。他年泉台路，良人见无愧。
戊寅雪湖以予年及古稀而岁里得闰生辰前已立春辱书枉贺依韵奉答
作者：谢迁
朝代：明

村居乐事未应稀，新换桃符壮旧扉。诞喜残年先得闰，贺烦华札蔚生辉。好山行处真堪画，病笔酣馀尚健挥。一笑相逢誇矍铄，与君白战合长围。
拟过雪湖为霪雨所阻用前韵申意
作者：谢迁
朝代：明

春昼沉沉积雨寒，两湖赢得水瀰漫。扁舟欲上须乘兴，介仆先驱代问安。百五风光真不爽，九还丹术谅非难。华堂莫讶抠衣晚，墙角梅花想未残。
拨闷仍前韵
作者：谢迁
朝代：明

世路尘氛不到山，云中茅屋两三间。采芳何用频经壑，习静真宜蚤闭关。吠犬鸣鸡如隔巷，白蘋红蓼自成湾。蔬畦却爱溪流近，笑看长髯抱瓮还。
拨闷用前韵柬雪湖
作者：谢迁
朝代：明

灵丹点铁未成金，梁父新题续旧吟。碧汉每怀乘鹤上，澄渊不为羡鱼临。千秋摇落悲年晚，孤烛荧煌坐夜深。流水高山谁共赏，素琴独抱欲相寻。
挽诗一首写上德初老年兄灵右同年三百零落殆尽绍兴一郡仅存吾二人公今又弃我而先往矣奈何奈何悲哀之甚言不成章九原亦知之否
作者：谢迁
朝代：明

归来社会不嫌频，每恨稽山隔海滨。世业一经贤父子，明廷三策旧天人。蒲鞭遗爱黄堂迥，锦诰加封白发新。同榜英贤零落尽，病乡闻讣倍伤神。
摘桕次雪湖韵
作者：谢迁
朝代：明

霜桕枝高白间红，珊瑚凌乱玉璁珑。芳膏拟作春台烛，炤破群阴大有功。
摘橘馈雪湖
作者：谢迁
朝代：明

冯公独乐园，木奴动千百。苍翠郁成溪，频年自封植。秋实何累累，清芬酿琼液。霜风旋披拂，弹转黄金色。昨朝惊一空，颇怪穿窬客。仁者物与同，亡弓楚人得。高堂具甘旨，此物良足惜。我亦爱园居，窈窕清溪侧。牛屯望雪湖，烟霞两山隔。陆吉与黄甘，馨香通咫尺。爱护勤儿童，秋来幸全璧。慢藏戒在兹，蚤向霜前摘。承欢已不逮，抱恨徒朝夕。锡类念封人，堕地怀陆绩。倾筐一分遗，聊用寄吾臆。
放鱼
作者：谢迁
朝代：明

涸泽空怜喣沫频，盆池尚可活纤鳞。惠施亦未知庄叟，子产何当信校人。待决西江应入肆，远怀东海漫垂纶。临渊坐对悠然境，一跃萍开爽气新。
教授舅还自蜀遇于越城喜而有作用前韵
作者：谢迁
朝代：明

酒旗摇飏柳枝斜，邂逅山城酒漫赊。宦海十年甥念舅，春风万里客还家。白云岭岫多藏药，灵雨园田蚤破瓜。杖履从今共行乐，比来双眼欲生花。
新搆杏山田舍雪湖以诗来贺次韵三首奉答
作者：谢迁
朝代：明

山趾西来水绕东，个中真趣傲王公。荷锄当径开茅塞，抱瓮沿流引涧通。冬煖净依南牖日，夏长高卧北窗风。先忧己愧吾衰老，后乐何当物与同。并湖两眺兀西东，来往登临枉钜公。云就暝时山顶出，水长流处竹根通。濯缨古汊聊乘月，振袂高冈或驭风。新菊满篱花欲吐，采芳颙待一樽同。汝水西头胜瀼东，诗名却愧少陵公。衡门遁迹丹崖夐，短策寻幽曲径通。欲制颓龄储菊酿，为清尘耳迓松风。雪湖遗老知心久，时复相过话尚同。
新搆杏山田舍雪湖以诗来贺次韵三首奉答·其一
作者：谢迁
朝代：明

山趾西来水绕东，个中真趣傲王公。荷锄当径开茅塞，抱瓮沿流引涧通。冬煖净依南牖日，夏长高卧北窗风。先忧己愧吾衰老，后乐何当物与同。
新搆杏山田舍雪湖以诗来贺次韵三首奉答·其三
作者：谢迁
朝代：明

汝水西头胜瀼东，诗名却愧少陵公。衡门遁迹丹崖夐，短策寻幽曲径通。欲制颓龄储菊酿，为清尘耳迓松风。雪湖遗老知心久，时复相过话尚同。
新搆杏山田舍雪湖以诗来贺次韵三首奉答·其二
作者：谢迁
朝代：明

并湖两眺兀西东，来往登临枉钜公。云就暝时山顶出，水长流处竹根通。濯缨古汊聊乘月，振袂高冈或驭风。新菊满篱花欲吐，采芳颙待一樽同。
新月
作者：谢迁
朝代：明

火云飞尽火星流，忽见清霄月一钩。斜落酒尊如解饮，稍穿房户亦寻幽。清光微引金风动，皓魄低㴠玉露浮。便欲脱巾相对酌，不堪衰鬓影萧飕。
新月
作者：谢迁
朝代：明
体裁：七言律诗

火云飞尽火星流，忽见清霄月一钩。斜落酒尊如解饮，稍穿房户亦寻幽。清光微引金风动，皓魄低涵玉露浮。便欲脱巾相对酌，不堪衰鬓影萧飕。
新正喜雨
作者：谢迁
朝代：明

旱暵迄三冬，新正才一雨。润泽遍荒郊，膏脉动深土。忆昨恒阳时，渊泉皆斥卤。河渠断舟楫，负载众良苦。除夕见儿童，竞作商羊舞。东风扇祥云，入夜送甘澍。始和已应占，节候将可数。吾衰更何求，所愿丰年屡。丁宁向儿曹，勤力事南亩。时雨复时旸，含哺腹频鼓。
新正次雪湖韵述怀兼订春游之约
作者：谢迁
朝代：明

宦路归仍旧束书，当年遭际本寒儒。休徵又喜先春至，太朴何妨与世殊。家庆一堂重保锡，岁寒三友试披图。酣馀步健能追鹤，却笑儿孙强欲扶。预约春游辱手书，太平真逸两迂儒。煖烟晴日韶光蚤，剩水残山乐事殊。千古高风香社会，四时佳景辋川图。村庄只隔洹湖岭，石径篮舆不用扶。
新正次雪湖韵述怀兼订春游之约·其一
作者：谢迁
朝代：明

宦路归仍旧束书，当年遭际本寒儒。休徵又喜先春至，太朴何妨与世殊。家庆一堂重保锡，岁寒三友试披图。酣馀步健能追鹤，却笑儿孙强欲扶。
新正次雪湖韵述怀兼订春游之约·其二
作者：谢迁
朝代：明

预约春游辱手书，太平真逸两迂儒。煖烟晴日韶光蚤，剩水残山乐事殊。千古高风香社会，四时佳景辋川图。村庄只隔洹湖岭，石径篮舆不用扶。
新正苦雨用前韵写怀
作者：谢迁
朝代：明

闾里凶灾忆旧年，又惊物候转悽然。积阴犹蔽三阳日，霪潦重伤二麦田。比屋群嗟真耳熟，一餐独饱岂心便。农祥悬望新春后，时雨时旸共荷天。
新秋即事怀雪湖
作者：谢迁
朝代：明

晚风细细雨疏疏，为报新秋入井梧。最喜郁蒸如暂解，犹怜枯槁未全苏。吟肩企远劳双耸，坐榻便凉学半趺。轩从乘閒能一过，岂无白饭与青刍。
新穫
作者：谢迁
朝代：明

山粳秋蚤熟黄云，侧耳欢声此乍闻。丰乐未酬乡社愿，新尝聊慰老农勤。抚时空自怀赒恤，思孝先应荐苾芬。更办分毫了官税，田间一饭敢忘君。
新茶馈雪湖辱佳咏次韵奉答
作者：谢迁
朝代：明

春芽采采众芳前，一掬何当诧屑然。烹鼎荐添文武火，分瓶遥试玉珠泉。味轻湛露凭消酒，香谢昌阳笑引年。惭愧题缄聊问讯，扣门惊动日高眠。
春雪不已用前韵答雪湖见怀二首
作者：谢迁
朝代：明

旧闻春雪兆丰年，雪更弥旬思黯然。且向寒炉需茗椀，漫劳夙驾税桑田。闭门高卧宜衰晚，抱膝长吟觉静便。想见青阳方婉娩，晴来即是赏花天。雪夜围炉又隔年，抚时怀旧独醒然。诗情每共尊前烛，农话惟勤雨后田。海底鱼龙犹自蛰，山间松桧久相便。寻春重负湖船约，目断城西欲暮天。
春雪不已用前韵答雪湖见怀二首·其一
作者：谢迁
朝代：明

旧闻春雪兆丰年，雪更弥旬思黯然。且向寒炉需茗椀，漫劳夙驾税桑田。闭门高卧宜衰晚，抱膝长吟觉静便。想见青阳方婉娩，晴来即是赏花天。
春雪不已用前韵答雪湖见怀二首·其一
作者：谢迁
朝代：明
体裁：七言律诗

旧闻春雪兆丰年，雪更弥旬思黯然。且向寒炉需茗碗，漫劳夙驾税桑田。闭门高卧宜衰晚，抱膝长吟觉静便。想见青阳方婉娩，晴来即是赏花天。
春雪不已用前韵答雪湖见怀二首·其二
作者：谢迁
朝代：明

雪夜围炉又隔年，抚时怀旧独醒然。诗情每共尊前烛，农话惟勤雨后田。海底鱼龙犹自蛰，山间松桧久相便。寻春重负湖船约，目断城西欲暮天。
昼寝
作者：谢迁
朝代：明

万国红炉苦蕴隆，故人无处觅清风。虚窗且寄陶潜傲，朽木何妨宰我同。闭户怕谁惊梦醒，脱巾翻自爱头童。起来渴吻思鲸吸，便向前溪采碧筒。
晏起
作者：谢迁
朝代：明

日满东窗睡起初，秋风鸟雀上阶除。衰颜藉酒犹堪镜，短鬓经霜不受梳。医俗自誇轩有竹，具餐谁谓海无鱼。交游怪底多疏绝，病笔年来懒报书。
晚步
作者：谢迁
朝代：明

沿流步屧漫寻凉，目送渔舟带夕阳。绿树森疏重扫石，碧流清浅试褰裳。炎埃羃地归牛喘，暝色穿林宿鸟忙。忽忆驭风凌倒景，短筇直上最高冈。
晚步
作者：谢迁
朝代：明

过险方知世路艰，閒中丘壑任盘桓。鱼羹饭饱腹频鼓，山竹居幽身易安。兴在溪流长独往，行逢野老庆交欢。晚来云尽天如洗，倚杖逍遥眼界宽。
暮宿扳罾渡口
作者：谢迁
朝代：明

水涸舟易胶，舟人时复喧。暮阻沙岸侧，野旷地亦偏。问津尚云远，西日已含山。寒林北风急，飞鸟尽来还。泊舟悔不蚤，兀坐默无言。
望雨
作者：谢迁
朝代：明

人言秋雨傍云生，望雨瞻云眼倍明。触石片时如有意，浥尘数点更无声。深渊叵奈龙痴睡，高垤空闻鹳独鸣。寂寞傅岩何处是，坐来怀古不胜情。
朱节妇寿诗即彦明之母
作者：谢迁
朝代：明

瑶池绛烛蔼芳辰，青雀西来送喜频。欢动綵衣归上国，香生寿酒熟先春。闾门诏旨旌慈节，尊俎诗歌集缙绅。花甲才周知未艾，老天应念苦心人。
李正之醉梦窝次雪湖韵
作者：谢迁
朝代：明

世路纷纭总戏场，黑甜仍学次公狂。倒尊真得华胥乐，高枕宁知药圃荒。一鸟花间和太白，群儿池上笑高阳。秘方愿授君无吝，老我惺惺久病乡。
杏庄春游次帘山韵三首
作者：谢迁
朝代：明

湖边风景惬清游，峻岭崇冈竹更修。满地落花红雨乱，隔林啼鸟绿阴稠。玉川高谊来双鲤，弘景閒情付两牛。一咏一觞春昼永，笑看檐雀上帘钩。花径残红扫不空，庭前双鹤自开笼。一帘柳絮飞晴雪，十里湖堤卧采虹。农饷依稀村巷北，渔歌欸乃水云中。放舟直过余支曲，兰桨轻摇溯远风。燕乳莺娇未暮春，芳筵胜赏集嘉宾。新蒲短刺晴波出，弱柳低含宿雾颦。白发可能饶贵客，青山端不负閒人。年来自诧园居富，扫得残花作锦茵。
杏庄春游次帘山韵三首·其一
作者：谢迁
朝代：明

湖边风景惬清游，峻岭崇冈竹更修。满地落花红雨乱，隔林啼鸟绿阴稠。玉川高谊来双鲤，弘景閒情付两牛。一咏一觞春昼永，笑看檐雀上帘钩。
杏庄春游次帘山韵三首·其三
作者：谢迁
朝代：明

燕乳莺娇未暮春，芳筵胜赏集嘉宾。新蒲短刺晴波出，弱柳低含宿雾颦。白发可能饶贵客，青山端不负閒人。年来自诧园居富，扫得残花作锦茵。
杏庄春游次帘山韵三首·其二
作者：谢迁
朝代：明

花径残红扫不空，庭前双鹤自开笼。一帘柳絮飞晴雪，十里湖堤卧采虹。农饷依稀村巷北，渔歌欸乃水云中。放舟直过余支曲，兰桨轻摇溯远风。
杏庄春游次帘山韵四首
作者：谢迁
朝代：明

醉梦经春乍觉醒，无边春色送春声。雨馀海峤千峰出，风煖庭柯一鸟鸣。曲水壶觞供列坐，舞雩童冠许随行。赏心莫负湖山胜，珍重湖山不世情。閒门静掩满庭芳，扫径俄因客到忙。桑柘阴怜鸠唤雨，稻粱谋笑雁随阳。烟横柳巷妆添翠，花落苔阶点破苍。半亩方塘新甃石，笑看鱼泳漫彷徉。蜂引游丝落碧空，短墙幽境往来通。柳腰婀娜连宵雨，花信依稀向晓风。画桨荡时凌浅碧，羽觞停处碍残红。诗逋不厌当筵罚，金谷从来酒令公。堤柳新条拂水云，临流小坐散微醺。窝穿圭窦君休笑，舟替浮槎我亦云。雨后鱼抛横玉尺，风来波叠绉絺纹。关津多少迷途客，乐事渠能窃半分。
杏庄春游次帘山韵四首·其一
作者：谢迁
朝代：明

醉梦经春乍觉醒，无边春色送春声。雨馀海峤千峰出，风煖庭柯一鸟鸣。曲水壶觞供列坐，舞雩童冠许随行。赏心莫负湖山胜，珍重湖山不世情。
杏庄春游次帘山韵四首·其三
作者：谢迁
朝代：明

蜂引游丝落碧空，短墙幽境往来通。柳腰婀娜连宵雨，花信依稀向晓风。画桨荡时凌浅碧，羽觞停处碍残红。诗逋不厌当筵罚，金谷从来酒令公。
杏庄春游次帘山韵四首·其二
作者：谢迁
朝代：明

閒门静掩满庭芳，扫径俄因客到忙。桑柘阴怜鸠唤雨，稻粱谋笑雁随阳。烟横柳巷妆添翠，花落苔阶点破苍。半亩方塘新甃石，笑看鱼泳漫彷徉。
杏庄春游次帘山韵四首·其四
作者：谢迁
朝代：明

堤柳新条拂水云，临流小坐散微醺。窝穿圭窦君休笑，舟替浮槎我亦云。雨后鱼抛横玉尺，风来波叠绉絺纹。关津多少迷途客，乐事渠能窃半分。
杏庄游春次前韵呈雪湖
作者：谢迁
朝代：明

雨霁山庄趣不稀，阴森梧竹款重扉。峰凝宿霭千重秀，日射流光万丈辉。新涨接天舟稳坐，游丝惹地手频挥。柳塘曲处鱼歌动，惊起群凫出翠围。
杨柳青
作者：谢迁
朝代：明

直沽南头杨柳青，昔时杨柳今凋零。霜风满地散黄叶，河边索寞双邮亭。人道垂杨管离别，南来北往竞攀折。我来袖手怜枯枝，踯躅临河驻旌节。五云回首怀汉宫，丹枫转眼经霜空。李梅冬实岂佳味，垂涎奔走嗤狂童。阳回万物自生色，斡旋造化惭无力。百年心迹岁寒同，却忆南山旧松柏。
杨邃庵先生挽诗
作者：谢迁
朝代：明

都门话别两经年，回首云霄每怅然。宦辙论交今有几，江乡会老竟无缘。白头督府猷仍壮，黄阁温纶宠更偏。尘世悠悠真一梦，独留残稿续长编。
松云为丁文华作
作者：谢迁
朝代：明

白云深护老松根，晚景盘桓旧主人。山雨欲来惊鹤梦，天风忽动落龙鳞。巢居杳霭真成隐，画笔模糊妙入神。几为采苓迷却路，不知空翠湿衣巾。
松云白鹤
作者：谢迁
朝代：明

孤松偃蹇白云深，返炤仍留半壑阴。老鹤有巢归倦翼，个中应不受尘侵。
松石为詹司训作
作者：谢迁
朝代：明

苍松偃蹇石嶙峋，石壁松阴接四邻。云外采苓随处足，夜深待月坐来频。空林猿鹤盟如旧，晚岁冰霜意更真。只恐明堂需大用，未容归老著閒身。
柬商茂林郎中二首
作者：谢迁
朝代：明

斯文乡曲旧通家，宦路相看几岁华。邂逅红亭烦驻节，慇勤青眼未生花。石尤风急仍留客，都水司存远建牙。南旺湖头重分手，碧波离思两无涯。当年知己辱尊翁，草野诸生揖上公。璞玉久惭虚重价，芝兰今喜见芳丛。疏星向晓芒犹北，潦水经秋势亦东。欲寄椒浆酹松槚，岁寒心迹后先同。
柬商茂林郎中二首·其一
作者：谢迁
朝代：明

斯文乡曲旧通家，宦路相看几岁华。邂逅红亭烦驻节，慇勤青眼未生花。石尤风急仍留客，都水司存远建牙。南旺湖头重分手，碧波离思两无涯。
柬商茂林郎中二首·其二
作者：谢迁
朝代：明

当年知己辱尊翁，草野诸生揖上公。璞玉久惭虚重价，芝兰今喜见芳丛。疏星向晓芒犹北，潦水经秋势亦东。欲寄椒浆酹松槚，岁寒心迹后先同。
桐湖逸墅为邵文实方伯作
作者：谢迁
朝代：明

何事薇垣蚤乞身，崎岖世路觉劳神。野花幽草新门径，曲水崇山旧主宾。卧看閒云归洞口，步随驯鹤绕湖滨。扁舟许我时来往，林下相望两逸人。
梁州序·守溪明年亦七十中秋后二日其初度也仍用前调一阕寄寿
作者：谢迁
朝代：明

中秋前夕，今辰初度，万里清光快睹。香生丛桂，广寒真境清虚。但见斗牛相映，奎璧联辉，元是文章府。洞庭深处，好胜蓬壶。青雀西来蚤寄书，王母降，玉娥舞。笑鹤南飞吾来暮，遥祝赞，寿彭祖。
梁州序·戊寅腊月予幸七十初度同年王守溪少傅寄梁州序为寿依韵奉答
作者：谢迁
朝代：明

茫茫江海，悠悠昏旦，叹惜年光易换。迷途世故，从来百样千般。眼底翻云覆雨，狂浪颓波，天也那能管。白云堆稳，也与公眠。吴越相望两地仙，传雅调正家宴便。当筵高咏愁怀散，赓一阕，赛强健。
梁掌教被旌奖吾从弟进过索诗为和因赋一律
作者：谢迁
朝代：明

桂籍登名远绍芳，黉宫驰誉称明扬。士林清论真无忝，吾邑斯文倍有光。泮水正逢春浩荡，云霄伫见凤翱翔。吴兴榱桷今方盛，次第先应取栋梁。
梦先陇
作者：谢迁
朝代：明

先陇睽违十二秋，梦䰟合眼到松楸。觉来枕席频清泪，归去帆樯足胜游。逸少閒情还自誓，渊明雅志复何求。从今不负牛屯景，烟月晴花共乐邱。
梦先陇
作者：谢迁
朝代：明
体裁：七言律诗

先陇睽违十二秋，梦魂合眼到松楸。觉来枕席频清泪，归去帆樯足胜游。逸少閒情还自誓，渊明雅志复何求。从今不负牛屯景，烟月晴花共乐邱。
楚母太孺人挽诗
作者：谢迁
朝代：明

花封善政由慈训，莱彩新欢慰远思。封诰拟承天宠渥，讣音忽动邑人悲。衰麻扶柩囊无物，老稚攀辕路有碑。衰病未能从执绋，些词聊为送灵輀。
次宾竹联句韵二首为潘孔宜作
作者：谢迁
朝代：明

旧游星散几时还，杖履迎门笑满颜。节下诗多知会数，墙头酒过破囊悭。水从根出流杯斝，风入枝来杂佩环。闻说初筵仍大嚼，何当著我主宾间。溪云深处碧森然，潇洒门庭集晋贤。衣脱锦绷仍散逸，坐参玉版漫周旋。回廊影转如成约，盘石凉生或对眠。信道主翁真爱客，两髯心迹久相便。
次宾竹联句韵二首为潘孔宜作·其一
作者：谢迁
朝代：明

旧游星散几时还，杖履迎门笑满颜。节下诗多知会数，墙头酒过破囊悭。水从根出流杯斝，风入枝来杂佩环。闻说初筵仍大嚼，何当著我主宾间。
次宾竹联句韵二首为潘孔宜作·其二
作者：谢迁
朝代：明

溪云深处碧森然，潇洒门庭集晋贤。衣脱锦绷仍散逸，坐参玉版漫周旋。回廊影转如成约，盘石凉生或对眠。信道主翁真爱客，两髯心迹久相便。
次帘山黄门韵约游杏庄二首
作者：谢迁
朝代：明

风送春香入野庄，花开银杏白于霜。客须知己长悬榻，话到忘形每閧堂。烟外垂杨迷望眼，雨前新茗漱枯肠。舞雩归处宜高咏，先订佳期寓短章。阳和旋逐斗杓回，雨后波㴠绝岸隈。横野被风翻麦浪，空庭粘絮落蜂媒。酒须家酿先春熟，门待朋簪竟日开。赤壁重游携二客，洞箫兰桨几时来。
次帘山黄门韵约游杏庄二首·其一
作者：谢迁
朝代：明

风送春香入野庄，花开银杏白于霜。客须知己长悬榻，话到忘形每閧堂。烟外垂杨迷望眼，雨前新茗漱枯肠。舞雩归处宜高咏，先订佳期寓短章。
次帘山黄门韵约游杏庄二首·其二
作者：谢迁
朝代：明

阳和旋逐斗杓回，雨后波㴠绝岸隈。横野被风翻麦浪，空庭粘絮落蜂媒。酒须家酿先春熟，门待朋簪竟日开。赤壁重游携二客，洞箫兰桨几时来。
次帘山黄门韵约游杏庄二首·其二
作者：谢迁
朝代：明
体裁：七言律诗

阳和旋逐斗杓回，雨后波涵绝岸隈。横野被风翻麦浪，空庭粘絮落蜂媒。酒须家酿先春熟，门待朋簪竟日开。赤壁重游携二客，洞箫兰桨几时来。
次洪都宪韵怀冯佩之宪副二首
作者：谢迁
朝代：明

当年已怪冯唐老，一别于今又十年。洛社衣冠原有约，汝湖风月浩无边。衡门旧业荒三径，斗酒新欢拟百篇。更喜登临随意足，不劳重费买山钱。结社久惭违素约，归休今喜共馀年。悠悠世事俱身外，点点霜华渐鬓边。幸有赐金供客具，漫劳邮卒递诗篇。旧时行乐湖山在，明月清风不用钱。
次洪都宪韵怀冯佩之宪副二首·其一
作者：谢迁
朝代：明

当年已怪冯唐老，一别于今又十年。洛社衣冠原有约，汝湖风月浩无边。衡门旧业荒三径，斗酒新欢拟百篇。更喜登临随意足，不劳重费买山钱。
次洪都宪韵怀冯佩之宪副二首·其二
作者：谢迁
朝代：明

结社久惭违素约，归休今喜共馀年。悠悠世事俱身外，点点霜华渐鬓边。幸有赐金供客具，漫劳邮卒递诗篇。旧时行乐湖山在，明月清风不用钱。
次联句韵
作者：谢迁
朝代：明

禹穴东来第一峰，登临下见白云重。兰亭会喜群贤集，赤壁游怜二客从。涧底笙簧风入细，松梢膏沐雾馀浓。醉翁剩得山中趣，不羡侯家万户封。
次联句韵
作者：谢迁
朝代：明

轩车忽讶过江东，高谊于今迈古风。廿载故情千里隔，连宵清话一尊同。閒中岁月惭虚度，眼底交游觉渐空。大拜有期频洗耳，圣明方自揽群雄。忆昔分携出禁城，离怀长自重行行。九天宠命膺方岳，滨海旬宣枉旆旌。报国君应酬素志，问年吾已愧残庚。遐陬良会知难再，竟日淹留不尽情。
次联句韵·其一
作者：谢迁
朝代：明

轩车忽讶过江东，高谊于今迈古风。廿载故情千里隔，连宵清话一尊同。閒中岁月惭虚度，眼底交游觉渐空。大拜有期频洗耳，圣明方自揽群雄。
次联句韵·其二
作者：谢迁
朝代：明

忆昔分携出禁城，离怀长自重行行。九天宠命膺方岳，滨海旬宣枉旆旌。报国君应酬素志，问年吾已愧残庚。遐陬良会知难再，竟日淹留不尽情。
次雪湖韵挽华廷禧少参
作者：谢迁
朝代：明

文星忽坠夜猿惊，哀些凭谁寄此情。青眼云霄成夙契，白头林壑负前盟。薇垣人颂冰霜操，梓里家传月旦评。望断龙泉空泪眼，微茫江树暮云横。
次雪湖韵柬华廷禧少参
作者：谢迁
朝代：明

径草春深昼掩关，老来嬴得此身閒。任教云雨时翻覆，最喜金兰日往还。白鹭渚空添野兴，青精饭熟驻衰颜。从今愿结逍遥社，赤壁丹崖试共攀。
次雪湖韵贺徐善应入学
作者：谢迁
朝代：明

兴贤有路自天开，乐育干今广茂才。玉种蓝田真待价，芹香泮水且加培。寒灯夜雨潜心在，平地春雷得意回。为忆廷评重感慨，伫看光贲及蒿莱。
次雪湖韵赠魏邦直服阕之京二首
作者：谢迁
朝代：明

老眼逢人不惯青，为君岐路倍分明。百年宦学承先志，三世交游感别情。天外暮云春树合，江头新水蚤潮生。一尊未尽离亭意，唱彻阳关更几声。轻烟摇飏柳梢青，雨后澄波炤眼明。骥蹑云程方展足，乌啼风木尚含情。一经旧业宗韦氏，三策高才羡董生。当宁怀贤虚席久，乡闾洗耳听蜚声。
次雪湖韵赠魏邦直服阕之京二首·其一
作者：谢迁
朝代：明

老眼逢人不惯青，为君岐路倍分明。百年宦学承先志，三世交游感别情。天外暮云春树合，江头新水蚤潮生。一尊未尽离亭意，唱彻阳关更几声。
次雪湖韵赠魏邦直服阕之京二首·其二
作者：谢迁
朝代：明

轻烟摇飏柳梢青，雨后澄波炤眼明。骥蹑云程方展足，乌啼风木尚含情。一经旧业宗韦氏，三策高才羡董生。当宁怀贤虚席久，乡闾洗耳听蜚声。
次雪湖韵魏二尹乃兄还维扬
作者：谢迁
朝代：明

惆怅宫亭柳一枝，客乡离合杳难期。路当树与云深处，舟及潮随月上时。棠棣分阴遥伫立，鹡鸰声急苦萦思。背萱却喜春光满，归去高堂捧酒卮。
次韵为雪湖寿母
作者：谢迁
朝代：明

碧桃花殷烂锦堆，洞门夹径通榆槐。高堂弄孙饴满颏，寿筵尊俎方规恢。海鲜嘉味杂鯸鲐，轩墀舞鹤霜毰毸。八荒寿域自天开，背萱日煖根重培。青云甲第近蓬莱，彩霞屏障时低徊。满堂宾客皆仙才，传书青鸟晨初回。王母驾自瑶池隈，最后刘阮由天台。南山当户碧崴嵬，作朋三寿非今才。承颜莱子戏学孩，上堂诈跌还持杯。队舞诸孙纷后陪，献笑或作方朔诙。繁弦急管喧春雷，宾筵末坐迟我来。鹤南飞曲埙篪偕，不须投辖衔自骀。为君倒尽先春醅，天瓢愿借添金罍，从今一岁来一回。
次韵咏芍药酬雪湖
作者：谢迁
朝代：明

春来玩芳浩无尽，凌乱秾华与时竞。最怜红药殿馀春，当阶凝露埃尘净。林塘一径斜通幽，煖风扇动烟雾收。佳人懒妆日高起，翻身欲舞低含羞。翠钿步摇纷可撮，霞佩玲珑欲霏屑。未须金带围已奇，独占瑶台地尤绝。养花天气阴复晴，缃帘半捲虚窗明。玉缸春酒舌不饮，蔗浆茗椀真双清。君家池馆旧分种，两地相望人比重。酒杯无分亦颇同，花前想见吟肩耸。看花莫论媸与妍，閒中适意俱悠然。夏莲秋菊各随偶，对景且复陶馀年。花开花落等閒过，世事如花漫高卧。赏心无惜杖藜频，君若歌时我来和。
次韵咏芍药酬雪湖
作者：谢迁
朝代：明
体裁：古风

春来玩芳浩无尽，凌乱秾华与时竞。最怜红药殿馀春，当阶凝露埃尘净。林塘一径斜通幽，煖风扇动烟雾收。佳人懒妆日高起，翻身欲舞低含羞。翠钿步摇纷可撮，霞佩玲珑欲霏屑。未须金带围已奇，独占瑶台地尤绝。养花天气阴复晴，缃帘半捲虚窗明。玉缸春酒舌不饮，蔗浆茗碗真双清。君家池馆旧分种，两地相望人比重。酒杯无分亦颇同，花前想见吟肩耸。看花莫论媸与妍，閒中适意俱悠然。夏莲秋菊各随偶，对景且复陶馀年。花开花落等閒过，世事如花漫高卧。赏心无惜杖藜频，君若歌时我来和。
次韵咏麻糖答雪湖
作者：谢迁
朝代：明

荒陬乏奇品，屑稌成膏糖。香分云子白，色转鹅儿黄。坚胶凝凤嘴，柔曲回羊肠。调剂或受和，佐饔先得尝。仙洞出花蕊，频斯来桂浆。刀圭不遗末，鼎镬无留良。沃釜嗤季伦，戴帽嗟彦光。温醇拟酥酪，皎洁逾冰霜。岁时具甘旨，秋穫丰茨梁。胶牙默自固，鼓腹欢欲狂。初煎火亦急，止沸汤再扬。流传本乡俗，取笑宜大方。盘餐幸苟足，珍名何敢当。美芹知野人，为君献高堂。弄孙值元旦，敷筵佐称觞。瓦砾合居后，珠玉矧在旁。阳春强答和，惭愧不成章。
次韵复贾挥使
作者：谢迁
朝代：明

韬略勋名羡世官，旌麾时复上骚坛。才兼文武仍专美，念及疮痍每问安。海岳遥连门阀壮，冰壶清映甲光寒。滹沱麦饭须存记，不为时平独饱餐。
次韵寄林见素司寇
作者：谢迁
朝代：明

领袖真宜压缙绅，旌旄忽讶远枫宸。悬车门旧归耆德，借剑名高慑佞臣。未老见几仍及蚤，先忧抗疏不嫌频。云庄稳卧加餐饭，珍重平生抱道身。一激颓波大有功，滔滔皆是古来同。心悬魏阙猷仍壮，兴在孤山句倍工。宦路金兰怀夙昔，乡关云树怅南东。白头晤语知无地，短札因风托便鸿。
次韵寄林见素司寇·其一
作者：谢迁
朝代：明

领袖真宜压缙绅，旌旄忽讶远枫宸。悬车门旧归耆德，借剑名高慑佞臣。未老见几仍及蚤，先忧抗疏不嫌频。云庄稳卧加餐饭，珍重平生抱道身。
次韵寄林见素司寇·其二
作者：谢迁
朝代：明

一激颓波大有功，滔滔皆是古来同。心悬魏阙猷仍壮，兴在孤山句倍工。宦路金兰怀夙昔，乡关云树怅南东。白头晤语知无地，短札因风托便鸿。
次韵答□冬官拯
作者：谢迁
朝代：明

菲才久已成尸素，宦路真宜避俊英。漫向江湖寻范蠡，盛陈车马诧桓荣。邦家末命孤先帝，乡里斯文属后生。珍重通家情独厚，相逢青眼倍分明。
次韵答一清杨丈
作者：谢迁
朝代：明

凋零霜叶满空山，寂寞寒潭露浅湾。列壑有情容寄傲，趋朝无补合投閒。松筠径僻春长在，芋栗园收岁未悭。少小相知今白发，且凭樽酒共开颜。
次韵答守溪见怀
作者：谢迁
朝代：明

怀人心渴类相如，转盻光阴又一初。栗里归休嗟别路，承明宿直记同庐。昌期幸际千年会，优礼均沾五色书。欢晤何时偿旧约，暮云春树立踌躇。
次韵答宪副弟二首
作者：谢迁
朝代：明

自惭衰朽负明时，三径閒情酒一卮。棣萼依稀真念别，雁声嘹呖强裁诗。忠贞为国年犹壮，清白传家夙所期。翘首云衢千万里，要看竹帛令名垂。杜却衡门幸苟安，不烦临镜叹衰颜。好怀都属耆英社，往事真过梦觉关。乘兴有时行伴鹤，支颐长日卧看山。光前业付吾难弟，广厦仍须庇万间。
次韵答宪副弟二首·其一
作者：谢迁
朝代：明

自惭衰朽负明时，三径閒情酒一卮。棣萼依稀真念别，雁声嘹呖强裁诗。忠贞为国年犹壮，清白传家夙所期。翘首云衢千万里，要看竹帛令名垂。
次韵答宪副弟二首·其二
作者：谢迁
朝代：明

杜却衡门幸苟安，不烦临镜叹衰颜。好怀都属耆英社，往事真过梦觉关。乘兴有时行伴鹤，支颐长日卧看山。光前业付吾难弟，广厦仍须庇万间。
次韵答林待用都宪
作者：谢迁
朝代：明

碌碌尘羁愧北山，圣慈优老许投閒。长孙幼子书千卷，明月清风屋数间。晚眺有时随鹤步，春眠无梦到鹓班。闽江越峤神交地，杖履何由日往还。
次韵答王守溪二首
作者：谢迁
朝代：明

多稼秋成庆大田，更张乍喜解繁弦。八荒黎庶苏疲瘵，九庙神灵享吉蠲。夏俊克知三有宅，华封遥祝万斯年。林泉幸遂容衰老，愿效王褒颂得贤。老去成都有薄田，优游残喘赖苍天。江湖万里云霄迥，草木经春雨露偏。肘后方传丹药剂，閒中兴在白鸥篇。力田已荷蠲租诏，但愿频书大有年。
次韵答王守溪二首·其一
作者：谢迁
朝代：明

多稼秋成庆大田，更张乍喜解繁弦。八荒黎庶苏疲瘵，九庙神灵享吉蠲。夏俊克知三有宅，华封遥祝万斯年。林泉幸遂容衰老，愿效王褒颂得贤。
次韵答王守溪二首·其二
作者：谢迁
朝代：明

老去成都有薄田，优游残喘赖苍天。江湖万里云霄迥，草木经春雨露偏。肘后方传丹药剂，閒中兴在白鸥篇。力田已荷蠲租诏，但愿频书大有年。
次韵答表弟昕二首兼柬廷臣舅
作者：谢迁
朝代：明

尘缨原不耐羁縻，旧隐归来已负期。适意漫怜孚蜡屐，任真翻笑墨悲丝。端居閒静聊观物，饱饭优游只和诗。更是溪山看不厌，披云寻月每忘疲。懒性年来幸脱縻，白头行乐遂心期。春深绿野双吟屐，雨后沧江一钓丝。却老荐添栽药圃，素餐犹愧伐檀诗。渭阳时有过从兴，只恐肩舆仆告疲。
次韵答表弟昕二首兼柬廷臣舅·其一
作者：谢迁
朝代：明

尘缨原不耐羁縻，旧隐归来已负期。适意漫怜孚蜡屐，任真翻笑墨悲丝。端居閒静聊观物，饱饭优游只和诗。更是溪山看不厌，披云寻月每忘疲。
次韵答表弟昕二首兼柬廷臣舅·其二
作者：谢迁
朝代：明

懒性年来幸脱縻，白头行乐遂心期。春深绿野双吟屐，雨后沧江一钓丝。却老荐添栽药圃，素餐犹愧伐檀诗。渭阳时有过从兴，只恐肩舆仆告疲。
次韵答表弟邹经卫景明
作者：谢迁
朝代：明

吾舅埋光庆泽深，一经真胜满籯金。青年关柝成先志，白首诗书究圣心。世业有恒思善保，冰渊无际动如临。病馀勿药须珍重，日日凝眸望好音。
次韵答西席陈思诚
作者：谢迁
朝代：明

荒斋不厌旧毡寒，萍水情真自古难。身在静中便独坐，眼当青处喜相看。门无俗驾喧宾席，园有嘉蔬具午餐。镇日玄关谈未彻，好怀宁与岁俱阑。
次韵答陈德敷先生
作者：谢迁
朝代：明

承家不忝太邱名，一？仙风自广成。丹灶药炉供岁月，麻衣草座傲公卿。活人小试岐轩术，得句时还雅颂声。杖履莫嫌频过我，閒居正喜话无生。
次韵答陈德敷先生
作者：谢迁
朝代：明
体裁：七言律诗

承家不忝太邱名，一�仙风自广成。丹灶药炉供岁月，麻衣草座傲公卿。活人小试岐轩术，得句时还雅颂声。杖履莫嫌频过我，閒居正喜话无生。
次韵答馆宾朱东谷留别
作者：谢迁
朝代：明

旧游零落叹晨星，宾馆相看眼倍青。交谊故应追管鲍，文章何必让孙丁。一声爆竹阳回地，三唱骊驹雪满坰。湖上寻春仍有约，呼儿日日扫门庭。
次韵许尧弼观海一首
作者：谢迁
朝代：明

渺渺鲸波漾海云，弱流三万古来闻。天连远屿㴠龙屈，潮捲平沙起雁群。蓬岛路深思独往，紫霞餐足许谁分。相逢忽动观澜兴，一曲沧浪漫和君。
次韵许尧弼观海一首
作者：谢迁
朝代：明
体裁：七言律诗

渺渺鲸波漾海云，弱流三万古来闻。天连远屿涵龙屈，潮捲平沙起雁群。蓬岛路深思独往，紫霞餐足许谁分。相逢忽动观澜兴，一曲沧浪漫和君。
次韵赠表弟邹礼还海宁
作者：谢迁
朝代：明

相见浑疑岁月差，衰颜宁复旧时嘉。未应伏枥终淹骥，却怪精金尚在沙。身世有涯真逆旅，江湖何处不宜家。明朝又隔钱塘路，云树微茫眼欲花。
次韵酬吴天彝太守惠笋
作者：谢迁
朝代：明

急电催雷起蛰龙，龙孙无数湿云笼。渭川已在封疆外，嶰谷须归律吕中。玉版拟参开石路，锦绷初解散林风。分甘多谢清贫守，满荐春盘压晚菘。
次馆宾何天雨留别之作
作者：谢迁
朝代：明

漠漠同云岁正寒，梅花又见出林峦。旧书满案供儿课，长铗无鱼愧客弹。高卧优游门自掩，狂歌激烈酒初阑。坐毡不厌年来薄，青眼相看未尽欢。
正月廿四日会佩之于牛屯山庄次韵
作者：谢迁
朝代：明

粗粝盘餐愧客筵，熹微晴日蚤春天。画屏影落前岩树，玉佩声分别涧泉。云载鹤还添暮景，雨催蛙动报丰年。杖藜无惜频来往，老去溪山转觉便。
永感
作者：谢迁
朝代：明

椿萱凋谢不胜悲，棣萼相看两泪垂。昭代联芳丹桂籍，终天恨抱蓼莪诗。柏台花县承先志，凤诏龙光慰永思。信道德门流庆远，义方端不负当时。
江西官氏二烈女次雪湖韵
作者：谢迁
朝代：明
体裁：古风

节义真大闲，浮生仅朝露。谁谓捐生仁，乃出两荆布。济济冠佩徒，讲习亦有数。临难辄易心，宁愧所学负。忆昨大江西，凶逆啸而聚。皎皎双白璧，不受纤尘污。一死等鸿毛，裕若身为度。颇闻官氏宗，自昔遵王路。世德贻范谟，奕叶昌胤祚。丈夫槩可知，大节况童孺。诏旨揭门闾，褒旌岂虚誉。
江西官氏二烈女次雪湖韵
作者：谢迁
朝代：明

节义真大闲，浮生仅朝露。谁谓捐生仁，乃出两荆布。济济冠佩徒，讲习亦有数。临难辄易心，宁愧所学负。忆昨大江西，凶逆啸而聚。皎皎双白璧，不受纤尘污。一死等鸿毛，裕若身为度。颇闻官氏宗，自昔遵王路。世德贻范谟，奕叶昌？祚。丈夫槩可知，大节况童孺。诏旨揭门闾，褒旌岂虚誉。
池上二首
作者：谢迁
朝代：明

风吹细浪碧粼粼，水面微凉透葛巾。何处更寻三岛路，此心顿洗十年尘。不嫌鹭宿移莲近，为爱鱼肥唤草频。兴到一樽成独酌，待邀明月作嘉宾。脱巾露发坐临池，波底流星又一奇。皓月不来如索价，好风能至亦催诗。舟常倚棹怀安道，琴不调弦待子期。却恨挂冠犹欠蚤，清欢须及未衰时。
池上二首·其一
作者：谢迁
朝代：明

风吹细浪碧粼粼，水面微凉透葛巾。何处更寻三岛路，此心顿洗十年尘。不嫌鹭宿移莲近，为爱鱼肥唤草频。兴到一樽成独酌，待邀明月作嘉宾。
池上二首·其二
作者：谢迁
朝代：明

脱巾露发坐临池，波底流星又一奇。皓月不来如索价，好风能至亦催诗。舟常倚棹怀安道，琴不调弦待子期。却恨挂冠犹欠蚤，清欢须及未衰时。
汪公溥挽诗
作者：谢迁
朝代：明

浏阳遗爱至今存，阴德真宜裕后昆。都水有声分汉署，驷车何意负于门。渊源家学非绵蕞，清苦官箴只菜根。三世交情悲契阔，临风聊为赋招魂。
汪进之通判瑞芝堂次李西涯韵
作者：谢迁
朝代：明

竹窗不是悠悠者，肥遁当年在荒野。墓田灵芝出九茎，瑞应从天岂云假。传家旧富五车书，贤郎蚤蹑青云衢。闾门驷马当汉盛，高山深谷非秦馀。白发萧萧老弥壮，木假三峰俨相向。芝茎移置中峰前，旭日光生画堂上。新安世家世所无，芝兰奕叶千百徒。颇闻馀庆自畴昔，信知积善真良图。阶下孙枝更奇秀，京兆锦衣归白昼。翁今已矣堂岿然，且捧霞觞献慈寿。
汪进之通判重庆堂次李西涯韵
作者：谢迁
朝代：明

乡评推世德，家庆擅华名。桂籍方钟秀，兰阶剩茁萌。禄分三釜足，官喜一身轻。犹忆班衣后，趋随进寿觥。
泊临清遇雪
作者：谢迁
朝代：明

千林断飞鸟，万里寒云同。朔风吹霰雪，倏忽瀰长空。入夜犹未已，浙沥呜船蓬。侵晓起推牖，两岸如堆琼。秋来久不雨，煖气乖深冬。来牟阂生意，渴望怜村农。素心重忧国，所愿年时丰。如今兆三白，庶矣苏疲癃。
湖亭晚兴
作者：谢迁
朝代：明

梅风吹雨昼生凉，雨后登临野兴长。两岸柳摇新涨绿，隔湖云压暮山苍。松关杳霭归禅衲，荻港依稀出钓航。散步却嫌双屐短，且从孺子和沧浪。
湖亭次公轾黄门韵二首
作者：谢迁
朝代：明

儿童欢笑引扁舟，适意真成汗漫游。烟破酒旗横郭外，风传渔唱出溪头。晴川柳色平分署，春水蛙声预卜秋。鸥鸟也知机息久，相随容与绿蘋洲。老来不惜买山钱，绕屋峰峦断复连。门掩榆槐聊避俗，盘供蔬菜漫随缘。茅亭破雨牵萝补，茶灶当风扫叶燃。知己偶逢成一醉，满湖新水杏花天。
湖亭次公轾黄门韵二首·其一
作者：谢迁
朝代：明

儿童欢笑引扁舟，适意真成汗漫游。烟破酒旗横郭外，风传渔唱出溪头。晴川柳色平分署，春水蛙声预卜秋。鸥鸟也知机息久，相随容与绿蘋洲。
湖亭次公轾黄门韵二首·其二
作者：谢迁
朝代：明

老来不惜买山钱，绕屋峰峦断复连。门掩榆槐聊避俗，盘供蔬菜漫随缘。茅亭破雨牵萝补，茶灶当风扫叶燃。知己偶逢成一醉，满湖新水杏花天。
湖庄小集次雪湖韵
作者：谢迁
朝代：明

阳和一脉荐来还，两眺亭台紫翠间。杨柳巷通山北宅，木兰舟倚水西湾。风光总是三春好，世路谁如二老閒。东作又兴方入念，闾阎稼穑旧知艰。
湖庄小集次雪湖韵二首
作者：谢迁
朝代：明

绿槐庭院昼阴清，门外鱼罾晒晚晴。坐有盘餐延客惯，居无尘累觉身轻。寻常行乐须同调，信宿淹留未尽情。携手过桥仍一笑，海天空阔远山横。摆脱尘羁且共游，茶铛钓具满船头。浮名久负湖山胜，懒性真便水竹幽。风约浮萍双鲤出，雨深腐草乱萤流。扣舷一曲聊乘兴，惊起波心几白鸥。
湖庄小集次雪湖韵二首·其一
作者：谢迁
朝代：明

绿槐庭院昼阴清，门外鱼罾晒晚晴。坐有盘餐延客惯，居无尘累觉身轻。寻常行乐须同调，信宿淹留未尽情。携手过桥仍一笑，海天空阔远山横。
湖庄小集次雪湖韵二首·其二
作者：谢迁
朝代：明

摆脱尘羁且共游，茶铛钓具满船头。浮名久负湖山胜，懒性真便水竹幽。风约浮萍双鲤出，雨深腐草乱萤流。扣舷一曲聊乘兴，惊起波心几白鸥。
潘南山辞禄已久铨曹忽荐之初词甚嘉阅二载陪点三次不果用乃知荐者之虚饰也因赋一绝
作者：谢迁
朝代：明

桃李纷纷足艳阳，春风何意到枯桑。萧然白发丈人行，却作少年三伴郎。
灯夕里巷甚哗婿汝才与儿辈闭户诵习不辍予甚喜用前韵柬雪湖
作者：谢迁
朝代：明

中天月朗众星稀，里巷通宵不掩扉。寂寞书斋方苦志，諠哗灯市漫争辉。收心不逐鸡豚放，振德何须夏楚挥。为报而翁同志喜，门阑光彩炫周围。
牙药馈雪湖因寄二绝
作者：谢迁
朝代：明

老来生计只加餐，欲效张仓谅独难。馀齿无多愿加爱，莫矜舌在忽衰残。秋风萧瑟未须悲，天道亏盈自有时。但得此身强健在，重徭凶岁谩支持。
牙药馈雪湖因寄二绝·其一
作者：谢迁
朝代：明

老来生计只加餐，欲效张仓谅独难。馀齿无多愿加爱，莫矜舌在忽衰残。
牙药馈雪湖因寄二绝·其二
作者：谢迁
朝代：明

秋风萧瑟未须悲，天道亏盈自有时。但得此身强健在，重徭凶岁谩支持。
独酌
作者：谢迁
朝代：明

杯盘恒自足，风月底须期。往事真成梦，清欢总是诗。尘喧隔市远，晚色上帘迟。醉倒花间石，乾坤两不知。但愿一樽满，何妨三径幽。身常閒便足，事已老宜休。尘梦卢生枕，风情庾亮楼。书无封禅稿，任待茂陵求。
独酌·其一
作者：谢迁
朝代：明

杯盘恒自足，风月底须期。往事真成梦，清欢总是诗。尘喧隔市远，晚色上帘迟。醉倒花间石，乾坤两不知。
独酌·其二
作者：谢迁
朝代：明

但愿一樽满，何妨三径幽。身常閒便足，事已老宜休。尘梦卢生枕，风情庾亮楼。书无封禅稿，任待茂陵求。
王指挥驱逐妖僧冯炯之有诗美之因次其韵
作者：谢迁
朝代：明

海内于今圣治崇，遐陬将领亦承风。妖魔远出郊关外，正气全归号令中。保障不孤千里托，戡除宁论一时功。牙旗风飐辕门静，坐对葵心向日红。
瑞连次雪湖韵为刘明府作
作者：谢迁
朝代：明

一曲南薰蚤放衙，莲塘笑看并头花。蓬莱仙子双奇瑞，太乙真人独宠嘉。源接秘湖芳有自，春分玉井浩无涯。遥闻歌颂违清赏，喜动衰颜望眼赊。
甃厓
作者：谢迁
朝代：明

试移顽石补颓厓，四角宽平惬素怀。真境且拚供潦倒，俗缘何苦费安排。竹须略洗通幽径，草不全除护浅阶。问道丹邱更何有，个中风月已无涯。
生辰辱雪湖诗祝次韵奉酬
作者：谢迁
朝代：明

残雪空庭漫扫除，满堂淑气昼晴初。天开寿域迎春蚤，人在康衢击壤馀。老去蒹葭真倚玉，朝来青鸟忽传书。樗材却愧灵椿祝，手把邮筒捲复舒。
生辰辱雪湖贺章依韵奉答
作者：谢迁
朝代：明

流光荏苒仍初度，世路优游愧此生。身健不嫌双鬓短，岁寒惟守寸心贞。醉乡高卧宜衰晚，寿域宏开荷圣明。珍重故人来远祝，鹤南飞共雪梅清。
用前韵邀雪湖过我山庄
作者：谢迁
朝代：明

小车脂辖为迎君，高阁凭栏日易曛。野色遥连晴树杪，秋声忽动暮鸦群。盛时端合鸣东野，奇字犹应问子云。行乐及兹强健在，瘦腰吾独笑休文。
用前韵酬李挥使
作者：谢迁
朝代：明

山楼雉堞压层云，笳鼓声高隔岸闻。绿醑有情酬菊节，黄庭无意博鹅群。东来海屿三峰出，北转池塘一径分。老兴婆娑真不浅，年年此会欲烦君。
甲戍元旦用雪湖祝寿韵写怀
作者：谢迁
朝代：明
体裁：七言律诗

氤氲瑞霭溢庭除，六甲循环又一初。儿綵承欢春酒熟，宾筵供具赐金馀。古稀渐近惭虚度，大有将来愿屡书。尘虑久空强健在，閒居赢得两眉舒。
界首驿寓长至书怀
作者：谢迁
朝代：明

甓社接高邮，驿界两湖涘。官舟倦行役，深夜暂留憩。玉律应黄钟，报道日长至。拜舞违清班，阙廷渺瞻企。稽首祝吾皇，圣寿千万岁。鸡鸣问前途，新河号康济。夙昔饶风波，如今稳无滞。平生康济心，视此发长喟。蚤起效书云，万里无纤翳。赫曦出东隅，扶桑凝紫气。元化互推移，新阳已回地。所愿君子长，共乐太平世。
病目再叠山字韵遣闷柬雪湖
作者：谢迁
朝代：明

老来青眼只湖山，造物何缘妒我閒。尘翳本空宁是色，神光不远未全还。雾中霜树春三月，云外寒流玉一湾。却忆西林有玄豹，寻常欲就管窥斑。
病目再和山亭联句韵柬雪湖
作者：谢迁
朝代：明

陶翁雅性在邱山，晚岁看山喜更閒。三径清阴寒不改，千林倦翼暮知还。烟横树杪层分障，风逗溪声几转湾。数日养疴深闭户，庭前想见雨苔斑。
病目初愈用前韵写怀
作者：谢迁
朝代：明

经旬伏枕谢尘俗，竟日冥心怀古人。韦编逊志未三绝，泗水寻芳时一巡。静掩衡门遂潦倒，回思阿阁渐嶙峋。东窗晴旭炤蓬鬓，起来独步秋涧滨。
病起书怀仍用前韵
作者：谢迁
朝代：明

病魔全赖药驱除，迟日帘栊睡起初。碧落尘空风定后，沧洲水满雪消馀。泼醅正熟松花酒，插架时翻贝叶书。分付扫门颙候客，儿童眉宇亦先舒。